text:
Kokang-Myen gasat gala gaw, gara maga de myi-man yawng nga ai kun?
Kokang-Myen gasat gala gaw, gara maga de
myi-man yawng nga ai kun?
UPWC-NCCT rapdaw gamung gaw,
pai-de sit na kun? (snr) hkra-de nawt na kun?
B.D. Maran
Myen hpyen uphkang magam hpung ni gaw 2008 ning e, “Constitution” hpe mungshawa madi shadaw lam (referendum) hpe galaw la mat wa ai hpang, 2009 ning nna gaw gaphkat jahkring tawn ai rawtmalan wuhpung ni hpe “Jarit Sin Hpyendap” (BGF) hku, woi gale bang wa sai. Ndai bungli masing masa hpe hkrang shaw nga ai aten e, August 24, 2009 hta, Myen hpyendap ni gaw Kokang hpe “kasi kumla ningmu” hku nna maja htim gasat zing la dan masai. KIO hpe mung, BGF proposal masing hpe n hkap la sai rai nna June 9, 2011 e Myen hpyendap ni, KIA Sanggang post hpe lakti lakta shanggasat dat ai kaw nna Shanglawt hpyenla ni hte Myen hpyenla ni gasat gala gaw daini du hkra, bai chyinghkraw matut shayan mat wa nga ai.
1769 December shata e, Manmaw – Kaungton shara kaw galaw mat wa ai “Myen-Miwa Kaungton myithkrum gashaka” gaw, 1765 ning nna gasat gala hpang shayan mat wa ai majan hpe shazim ai gashaka rai nga ai. Masha manu mana si sum tim, kadai mung, kadai wa hpe n dang la hkat ai majan rai masai. Ndai majan ningpawt ninghpang gaw, Sam mung – Kyengtung zawbwa ni hte Miwa Manchu Wong hpyen ni a lapran e, byin hpang wa ai gasat gala rai nga ai. Raitim, hkrangmasa gaw Myen-Miwa gasat gala majan hkrang de gale mat wa ai majan mahpang manghkang, byin mat wa nga ai.
Ndai lang e gaw, Kokang wa mahtang, Kokang lamuga e nga ai Myen hpyendap hpe February 9, 2015 kaw, shanghtim gasat dat manu ai. Shanggasat dat ai aten gaiwang mung, Myen mung mungmasa shamu shamawt hkaleng e, hpang mung n hkrat ai zawn, jau mung n jau ai hku nna aten gaiwang ang-ang kaw, shachyai bang dat ai satlawat mung, wa rai nga malu ai. Gasat gala gaw, shata lahkawng maga de shatup matwa nga sai. Si sum hkala nba ni mung, law nga masai. Gumsan magam Thein Sein wa gaw, Kokang shara hpe hpyen uphkang hkrang hku nna galaw bang wa sai. Satlawat gaw, Myen hpyen de nna hkrat sum taw nga ai lachyum mung, rai nga ai. Myen hpyen uphkang hkrangmasa satlawat hpe buga masha ni hte htinglu htinglai nga ai jarit mayan ngachyam ai Miwa ni grau nna n ra sharawng nga ma ai. Deng-ninghkan, Kokang hpe karum madi shadaw ai Miwa ni law wa ai nga ai zawn, jagumhpraw ni mung Kokang ni hpang de, lwibang jahpring ya ai zawn mung, wa byin nga sai. Pratdep sanat laknak mung, lu la loi ai ginjang satlawat e dung nga ai zawn mung, wa byin nga ai. Kokang ningbaw Phung Gya Shin wa nan mung, Chinese Communist Party hpungshang masha danghpring langai mung, rai nga ai.
Sakhkung hka sinpraw hkran na Myen mung lamuga (Kokang, Mungla, Wa) gaw Miwa ni, Myen mung hpe kachyuk, shalau, tekjum rai laiwa sai joishen shading ginsup datdat re ai shara mung, rai nga ai. Myen-Miwa lamuga jarit manghkang (Hpimaw, Gawlam, Kanghpang) byin ai shaloi mung, Miwa gaw Sakhkung hka sinpraw hkran de, masum lang shang htim gasat rawng nga ma ai. Jahtum daw de, Miwa hpyenla 15,000 grup-yin hpe sharut bang dat nhtawm, hpyendap jung tawn hkra, galaw lai wa masai. CPB prat hkan e mung, CPB ni a “North East Command” shara hpe Sakhkung hka sinpraw hkran e, jahkrat tawn nhtawm, lamuga hpe jailang laiwa masai. KMT (Miwa Hpraw) prat hta mung, Sakhkung hka sinpraw mayan hpe ningpawt dabang shatai laiwa masai. Lamuga hpyenmasa ningmu hku yu ga ngu yang mung, rudi jauman ni gaw ningtsa madang hkrang, wa rai nga ai. Taihpyen ni lagaw lam hku nna shang wa lu ai shara ni gaw, rudi buga masha ni a maiwang maihkap npu e wa ang shajang nga mat ai lamuga, rai nga ai. Dai majaw, Sakhkung hka na Kunlun mahkrai mung, agrin nga lu ai ginjang de, rai mat wa nga ai. Deng-ninghkan, taihpyen ni gaw, nbung lam hku nna shang gasat ra wa ai, rai nga ai.
Rudi bum nga amyu masha ni shada da chyawm gumhpawn pru wa yang me gaw, Myen mung a gammaka lamuga sumla mung, Russia (USSR) zawn, shani shana jang hte sha, galai shai mat wa lu ai madang e, rai taw nga ai. Mungdan kata de nna kahtet ka-ut ai satlawat ni law nga ai zawn, mungdan shinggan de nna hkrawnbang rujung shakut nga ai satlawat ginjang ni mung, nga nga ai. Ndai ginjang kaba lahkawng yan, malak n hkrum mat wa lu na matu, UPWC hte NCCT ni March 2015 e, shawoi bawngban lai wa sai mabyin satlawat ni hta grau nna laja lana aten la, ga-nyet akrit jahkrup nga ma ai. Ninggup aga hku nna Myen UPWC ni myit hkrum, hkraw ya hkatwa ai hpe mung, mulu nga ai. UPWC hte NCCT la-pran, bawngban jahkrup myit hkrum, hkraw ya hkat ai ni gaw, kade daram kamhpa (trust building) kaba hkra, gawgap hkat lu ai a ningtsa kaw madung rai nga malu ai.
Myen mung labau kaw, Myen uphkang magam wuhpung de nna gasadi jahten sharun ai hkrai hkrai, sakse sakgan ni nga nga ai. Gsd. Panglung gasadi (1947), U Nu prat hte 1990 ning hkan nah ra-lata mahtai ni hpe tsun tawn ai gasadi, rawtmalan wuhpung ni hte gaphkat jahkring tawn ai gasadi ni, 2010 e bai lungwa na uphkang magam hpung ni hte mungmasa bawngban hkat na gasadi, … zawn re gasadi ni, myithkrum gashaka ni law la nga sai. Mungshawa masha ni hte laknak hpai rawtmalan wuhpung ni gaw, “Myen hpyen hte uphkang magam ni” e ahmasu ai chyu sha, katut hkrum sha lai wa masai.
Ya mung, gasadi ni langai hpang langai, kumhpa jaw shayan nga sai. Mai kam lu na kun? Kam ging na matu, hkamdaga ahkyen areng galaw tawn lu ai hta, grau nna hpabaw galaw dan ging a ta?, ngu ai gasan gaw bungli yi-ngam tatut e, ahkyak dik wa rai nga sai. “Makam myit” (Trust Building) hpe mungshawa masha ni hpang de jaw ginlen yalu na matu (galaw dan lu na matu), bum ga jut shara shagu de adingding rai, shalun tawn da ai (hpyendap jung nga ai) Myen hpyendap ni hpe htingnut ya dan na hte 2008-Constitution hpe woi byeng galaw dan sa wa ra na gaw madung, rai nga sai.


c: text/html

text:
By-FB-Lachid Kachin's photo.
==============================
Simsa lam jahta nga ten Jinghpaw mungdaw sinna Ledo lam Nam Sai kaw jung ai KIA post hpe Myen asuya dap ni lai wa sai lahkawng ya, Feb. 11 ya shani gasat zing la ai lam chye lu ai.
Nam Sai post hta Wunpawng Mungdan Shanglawt Hpyendap (KIA), Dapba 2 npu Dapdung 14 kata, MHH (Mungshawa Hpyen Hpung) hpyenla ni nga ai re lam, dai ginra na KIA shiga lawk tsun ai.
Myen hpyendap, Dapnu Masat 33 npu, Hk.L.Y Masat 297, Hk.L.Y Masat 298 hte Hk.M.Y Masat 318 pawng hpawm dap ni n-gun 200 jan laba ka-up akajawng sha wa htim gap ai majaw, dai post shara hpe yen kau da ra mat ai re lam, KIA shiga lawk tsun ai.
Mani bat Lahkawng Ya shani hta asuya hpyen n-gun 200 daram gaw Myitkyina maga kawn Danai (D.K.Ts hpyendap daju) de mungmasha hpun palawng bu hpun nna, cycle (carry) hte du lung wa ai lam, mi-chyaw-mu ai Danai buga masha ni tsun ai.
Bai ya ten, Myen hpyen n-gun 300 daram gaw Hpakan Ginwang (Dung -6) hte Hugawng Ginwang (Dung-14) ginra lapran na, Loi Mye Bum lagaw, Hkada Hka hte Shayit Hka grup yin kaw shamu shamawt nga ai lam hpe mung matut na chye lu ai.
Maga mi de mungdaw a sinpraw maga Pangwa jarit sin dap ginra de mung Myitkyina kaw nna asuya hpyen n-gun, laknak n-gun ni hpe helicopter nbungli ni hte shaning n’nan kaw nna lahka bang nga ai gaw ya ten du hkra re lam, Myitkyina buga masha ni tsun ai.
Ndai shata htum wa de Myen hte KIO datkasa ni kalang bai simsa lam bawngban na re hta, maga mi de KIO gaw tinang dap ni asuya dap hpe dasang sa htim gap ai lam n galaw na matsun tawn ai aten, Myen hpyendap gaw KIO dap zing ai lam ni, shawnglam ginra ni de hpyen n-gun jat bang ai lam ni dingyang galaw nga ai re.
Myen asuya a ndai sat lawat hpe yu yang, KIO/KIA hpe maga mi de mungmasa bawngban na jahpai nhtawm kalang bai laja lana gasat shamyit na masing re nga nna hpyen masa yu maram ai ni tsun nga ai re.
Yuzana company sun na sinat kaba ni Jahtu Zup de lahka bang
Hugawng Pa kaw hkai sun galaw ai Yuzana company wang kaw makoi bang tawn ai Myen hpyendap a sinat kaba hte machyu pala ni hpe dai ginra na hpyendap ni de ndai laman lahka htawt bang wa sai lam chye lu ai.
Mani, Feb. 12 ya hta Wa Ra Zup makau Yunaza company wang na laknak kaba hte machyu pala ni hpe Jahtu Zup mare Hk.L.Y Masat 297 hpyendap de mawdaw ni hte lahka htawt bang sai lam, ginra buga masha ni hpe lakap let chye lu ai.
U Hte Myit ningbaw ai Yangon daju Yuzana company gaw, Myen asuya a alak mi n-gun jaw makawp maga ya ai npu, Hugawng Pa lamu ga eka 200,000 jan hpe 2006 ning hta zing madu la sai. Dai lamu ga hta Sharaw Madat Gaiwang mung lawm ai re.
2011 ning June shata kaw nna Myen asuya hte Wunpawng Mungdan Shawnglawt Hpung (KIO) lapran majan byin wa ai hpang, Hugawng Pa, Yunaza company sun wang kata amu galaw masha ni hpe alak mi hpyen wunkat jaw ai lam ni hte laknak shakap ya ai lam ni hpe ginra asuya dap ni galaw wa sai re.

robotstxt: allowed

filter: keep


text:
DAI NI E TSAWRA AI NINGSHA NI
1. Dai ni e tsawra ai ningsha ni gaw
Madu a man e du hpawng nna
Lak lai ai n dai poi ning htoi hta e
Madu hpe chyeju dum hkungga jaw
CHO: Hkap la rit. Oh hpan ma du Karai e
ning sha ni nawng ya ai hkung-ga hpe,
chyoi pra ai na a Karai tsaw myit hte
hkap la ya rit oh Wa Ka-rai e…
2. Dai ni e tsawra ai ningsha ni gaw,
Yesu a hkungga the pawng nna,
alu the tsa byi chya ru muk ni hpe,
Na man e naw ku let hkungga jaw.
3. Dai ni e tsawra ai ningsha ni gaw,
masha yawng a kyu chyeju lu na,
si ai the naw hkrung nga ai ni yawng hpe
myit dum let chyoi pra ai hkungga jaw.
KALAWARI KAWNG E
1, Kalawari Kawng e Yesu Madu gaw, Kawa kaw Shi a sak hpe nawng kau ya sai, shut hpyit ai masha ma hkra a matu Karai wa hpe htinglu htinglai ya sai
2, Anhte jawm nawng ai Missa Hkungga gaw Kalawari hkungga hte maren rai nga, Yesu Hkristu hte anhte a hkum hpe, Wa Karai kaw ya jawm ap ya sag a.
3, Mahkra dang chye ai Madu Karai e, Hkristu hkrum sai yubak hpe tau yu nna, anhte nawng ya ai Yesu a Hkum hpe hkap la ya rit ngu hpyi nem nga ga ai.
HKAP LA YA RIT
CHO: Yawng a teng man Chyoi Pra htum ai Wa Karai e, anhte tsawra ning sha ni ap jaw ya ai, kam sham madai hkungga hpe, tsaw myit hte hkap la rit law,
1. Tsit tsawm la ai, anhte mung hte, chyurum Wunpawng, Myusha yawng hpe, nang Wa myit ra ai mung hte, Myu masha tai na alu hkung ga hku ap tawn da,
2. Myu sha ni a, nawku hpung hte Myu sha ni a gam maka hpe, Nang Wa bau sin lam woi ai de, rawt jat wa lu na alu hkung ga hku ap tawn da
3. Myu a mung dan a tsu ya hte, chyurum Wunpawng Myusha yawng hpe, Nang Wa myit ra ai mung dan hte, sape a myu tai na alu hkungga hku ap tawn da,
MUK HTE TSABYI
1. Muk hte tsabyi hpe Wa Jau gaw, Wa Karai kaw ap nawng nga yang, anhte a myit masin yawng hte hpe, Wa Karai kaw nawng ya ga law
2. Nawng ya ai muk hte tsabyi chyaru, Yesu a Hkum Sai Shan tai wa, dai muk hpe sha ai ni yawng hte gaw, htani htina a sak lu la na
3. Yesu Hkristu a hkum hte Sai gaw, kam sham chyeju hpe jaw ya nga, tsawra tengman myit masin hpe mung, anhte yawng hta bang jat ya na
4. Ru yak kyin dut ai lam hkrum tim, myit daw myit hten ai lam n nga, nawng ya ai Muk hte tsabyi chyaru, anhte yawng hpe n gun jat ya nga,
5. Anhte a hkum hkrang myit masin, a mu bungli yawng pawng nna, Wa Karai kaw ap nawng ya ai gaw, chyeju dum lam kaba re ai law
DAI NI E TSAWRA AI NINGSHA NI GAW
1. Dai ni e tsawra ai ningsha ni gaw, Madu a man de du hpawng nna,
Lak lai ai n dai poi ninghtoi hta e, Madu hpe chyeju dum hkungga jaw.
CHO: Hkap larit, Oh hpan Madu Karai e,
Ning sha ni nawng ya ai hkungga hpe,
Chyoi pra ai na a Karai tsaw myit hte,
Hkap la ya rit oh Wa Karai e.
2. Dai ni e tsawra ai ning sha ni gaw, Yesu a hkungga hte pawng nna,
Alu the tsabyi chyaru ni hpe, Na man e nawku let hkawngga jaw.
3. Dai ni e tsawra ai ning sha ni gaw, masha yawng a kyu chyeju lu na,
Si ai hte naw hkrung nga ai ni yawng hpe, myit dum let chyoi pra hkungga jaw.
Subscribe to: Posts (Atom)


text:
De,
Hkungga let
Mungdan shara shagu kaw du nga ai Jingphaw Wunpawng Amyu Sha ni yawng hpang de Jinghpaw Wunpawng Amyu Sha Hpung (KNO) a, (2014 Ning January shata praw (10) shani, 66 lang na Jinghpaw Mungdaw masat nhtoi shatsam mungga hpe, yawng mu chye lu na matu shalai ya dat nngai. Tinang hte ni nawn ai Jinghpaw wunpawng mung chying sha ni hte, shiga dap ni hkan mung matut shabra bang mat ga ngu lajin dat nngai law.
Jinghpaw Wunpawng Amyu Sha ni yawng lawt lu u ga!
Jinghpaw Wunpawng Amyu Sha ni yawng ngwi pyaw sim sa u ga!
Ginjaw Rung
Jinghpaw Wunpawng Amyu Sha Hpung (KNO)
Chiangmai, Thailand
66th Kachin State Day Statement (Kachin)
66th Kachin State Day(Burmese)


text:
November Shata praw (9)ya jahpawt Myen Hpyen Dap shangun ai bungli ni hpe nhprai ai sha galaw ya nga ai Slg. Zahkung Ting Ying hte Slg. Lasang Awng Wa yan galaw ai zuphpawng hta mung, dai zuphpawng a yaw shada lam hte nhtan shai nna Jinghpaw Wunpawng Amyu sha ni a ningbaw ningla kaja ni dan dawng pru wa nga sai hpe na chye lu ai shaloi ndang tsun hkra kabu nngai.
Ndai Mung shawa zuphpawng gaw Myitkyina Muklum Daju e Myen Asuya kaw na shadut hkyen lajang ya nna galaw ai zuphpawng re hpe nsan sha kadai tim sawn la mai nga ai. Myen Mungdan ting a matu teng man ai hku tang madun lu ai mungdan rapdaw ngu ai pyi nnga shi ai ten hta Jinghpaw Wunpawng amyu sha ni a ningmu hpe chye mayu nna Myen Hpyenla ni a Sanat Pyawng man ang, YMCA e galaw ai zuphpawng ndai kaw sa du na matu salang (80) jan hpe saw shaga tawn ai raitim marai (40) daram sha sa du pru ai rai nna zuphpawng hpe marai (17) daram hte sha hpungdim la ai gaw hpa majaw rai kun? Tinang a hkum ningbaw kaba ngu hkam la ai salang yan hpe kamhpa ai lam madun ai mahtang kun? zuphpawng sa wa ai shawa hpe jaw garan ai laika hpe yu yang mung tinang amyu sha ga hpe pyi atsawm chye ka ai nre majaw Myen hte jinghpaw gayau gaya rai ka tawn ai laika hpe bai garan jaw, baili baila ngu bai htawn tsun,.. re ai majaw poi nbyin ai wa rai kun? 2011 ning July shata Laiza e galaw ai Mung shawa zuphpawng hta Wunpawng Mungdan shara shagu na marai 140 grupyin sa du ai zuphpawng hte Wa-Shakap shai ai gaw hpa majaw wa rai kun?
Dai jahpawt YMCA zuphpawng hta shang lawm ai raitim zuphpawng hta garan jaw ai laika kaw na KIA hpe majan gap ai lam japhoi ahpyak tawn ai hpe mahtang ninghkap dinglun nhtawm hpa majaw KIA ni ninghkap gasat ra ai lam, kadai mahtang majan gasat na matu galaw nga ai lam, kadai mahtang ndai majan hpe jahkring ra ai lam ni hpe magrau grang grang tang madun mat wa ai Jinghpaw Wunpawng Amyu sha ni a ningbaw ningla kaja ni dan pru wa sai hpe na lu ga ai majaw Karai Kasang hpe kalang lata chyeju dum dat nngai.
Howa Du Wa Zau Gam, Sarama Kaba Nhpan Ja Ra, Salang Myitung Tu…. ndai ningbaw ningla ni gaw daini YMCA zuphpawng kaw na amyu sha ningbaw ningla kaja ni re ngu ai hpe Jinghpaw Wunpawng Amyu sha ni a lapran shiga ndai kabu gara lawan dik ai hku daini chyam bra nga sai. teng sha wa nga yang shanhte ni a amyu hpe tsawra ai hte maren amyu sha bungli ni hpe kangka htep lahti galaw ai lam ni gaw ya sha nrai nga masai hpe sagawn chye lu nga ai.
Maigan du Myen Amyu sha ni a Tsawdik Amyusha masat masa hte Noble Peace Prize
Jinghpaw Wunpawng Amyu sha ni hpe sanat laknak hte sat shamyit nga ai Myen Hpyen ni hpe ninghkap gasat padang dip woi na Amyu sha hpyen hpung hte hpyen jaubu ningbaw ningla ni hpe jaw ya ai zawn, Mare buga Mung shawa hpe ndai aten lam woi na ningbaw ningla ni hpe shalat dat ya ai Karai Kasang a hpung shingkang gaw kaba la nga ai.
Daini anhte amyu sha ni hta magrau grang grang amyu sha lam hta woi awn na ningbaw ningla kaja law law dan pru wa ra nga ai ten rai nga mali ai hte maren, dan dawng ai hku karai kasang jaw ya nga sai ndai ningbaw ningla ni hpe myit n-gang mung kahtap bang ya, n-gun jaw hkap tau la ai hku nna Share shagan masat masa shagrau kumhpa ni hpe myit hpang, galaw hpang wa ra sai ten mung rai nga saka ai.
Mungdan kata/ shinggan nga pra ai Jinghpaw Wunpawng amyu sha ni hku nna ya ten hta hpyen tsin yam mung masha ni hpe n-gun myi alu jawm garum nga ai hte maren Satan Myen Hpyen ni hpe ninhkap gasat nga ai shawnglam share shagan ni a hpang lam dinghku kashu kasha ni hpe mung anhte nmai ngam tawn na ga ai. June shata praw(9)ya kaw na hpang wa ai majan ndai gaw shata(6) de pyi lau shang wa nga sai. Kanu Dapnu KIO/KIA kaw na Padang Majan Masing a matu gu-ji gu-yang lit la hpareng nga ai ten, anhte mung shawa ni hpabaw mai galaw nga ai kun? gara daw hpe lit la mai nga ai kun? Amyu sha yawng she shang lawm ai majan ndai gaw Mungdan langai nbyin pru wa na re ngu kadai tsun gwi na rai ta?
Malizup Baren Ninggawn
November 10, 2011


text:
Miwa mung kata kaw nga ai, Jinghpaw su ni a lam hpe anhte ni bai yu yu ga. Miwa mung kata kaw e Jinghpaw ni law malawng shanu nga ai shara gaw, Saphkung mungdaw kaw rai nga ai. Saphkung mungdaw gaw, Jinghpaw hte Sam ni bawng nna, lu da ai mungdaw rai nga ai. Miwa mung gaw, shanglawt lu ai mungdan rai nga ai. Miwa mung kaw e Kummunit asuya ni uphkang ai mungdan re. Miwa mung kata hta ndai Jinghpaw amyu sha ni gaw, moi shaning law law kaw nna shanu nga ai ni rai nga ai. Mung masa lam hta gaw,kummunit mung masa sha mai galaw ai. Dai mung masa hta anhte Jinghpaw su ni mung shanglawm nna, shamu shamawt nga ai. Jinghpaw su du salang ni gaw, mungdaw hpe uphkang ai tsang du hkra shang lawm nga ai. Mare buga ni hta mung, ginwang ni hta mung, Jinghpaw ni nga ai
buga ni hta, uphkang du tai let, woi awn na ahkang nga ai.Hpaji hparat hpe tinang ngut jin ai madang sharin la mai ai ahkaw ahkang nga ai. Jinghpaw laika shapraw na, ka na, sharin mai ai ahkaw ahkang nga ai. Tinang amyu htunghkring ni hpe wanglu wanglang galaw lu ai.Miwa asuya nan Jinghpaw htunghkring hpe n gun jaw nna, manaushadung kaba ni gap ya ai. Wanglu wanglang hkawm sa mai ai ahkang nga ai. Wanglu wanglang dut lu dut sha ja hpaga ga mai ai.
Wang-lu wanglang rem lu rem sha, hkai lu, hkai sha mai ai ahkang nga ai. Tinang lu lawm ai hta hkan nna, jakrung jakrai ni shapraw na a-hkang nga ai. Tinang lu tam ai yi sun, hkauna, dum nta, lamu ga ni hpe madu da na ahkang nga ai.Shinggyim ahkaw ahkang hte seng nna, ram daw nga ai. Ndai mungdan kaw shanu nga ai Jinghpaw su ni galu kaba wa na lam hta Miwa asuya kaw nna, n gun jaw nga ai lam nga ai.
LISU AMYU NI (MADU UPHKANG MUNGDAW)
Ndai amyu ni gaw, Miwa mungdan kata kaw, LISU madu uphkang mungdaw lu nna nga ai amyu ni re. Tinang Jinghpaw Wunpawng amyu sha ni ngu, anhte ni hkam la da ai amyu ni re. Raitim, Miwa mung maga e shanhte hpe Lisu ni nga nna laksan shamying da ma ai. Laksan madu uphkang mungdaw lu ma ai. Ndai mungdaw hpe Lisu ni uphkang ai. Ahkaw ahkang hte seng nna, Saphkung mungdaw kaw shanu nga ai Jinghpaw su ni hte maren rai nga ai.
NUNG AMYU NI (MADU UPHKANG MUNGDAW)
Nung amyu bawsang ni mung, Miwa mung kata kaw,shanhte a lamu ga hpe moi chyaloi n hkoi kaw nna, ya du hkra,
shanu nga ai lam chye lu ai. Nung amyu ni, madu uphkang mungdaw lak-san lu ai. Shanhte nga ai shara hpe shanhte uphkang sha nna, nga ai. Ahkaw ahkang hte seng nna,Saphkung mungdaw hte Lisu mungdaw ni lu ai ahkaw ahkang
hte maren rai nga ai.Bai nna, Miwa mung kata kaw sha, KIMMA ngu ai shara kaw, Jinghpaw amyu ni, htinggaw
300 jan nga ma ai. Dai jinghpaw su ni mung, shanhte nga ai shara hpe shanhte madu nna nga ai. Ahkaw ahkang hte seng nna, Miwa mung masha ni lu ang ai ahkawahkang hte maren lu nga ai. Ndai gaw, MIWA mung maga nga ai
anhte Jinghpaw Wunpawng amyu sha, ni nga pra ai lam re.
THAI MUNG DU JINGHPAW NI.
Thai mung kaw, Jinghpaw ni lai mat sai 40 jan ning kaw nna shanu nga sai. Law malawng gaw, shanglawt majan prat hta KIA hpyen la ni du ai hpang hpyen la n kau mi, dai mungdan na amyu shayi ni hte dinghku de nna, nga
ai ni re. Ya gaw, Jinghpaw mare langai mi nga ai. Dai Jinghpaw mare gaw, BANMAI ngu ai re. Ndai mare hta THAI Hkawhkam ni kaw nna, MANAU SHADUNG jun na ahkang jaw ai majaw, manau shadung mung lu jun sai. Thai ga kaw shanu nga ai Jinghpaw ni gaw, Thai mungdan kaw nga lawm ai madang rai nga ai. Mung masa lam hta shang
lawm ai lam n nga shi ai. Thai asuya kaw nna, Thai mung nga bum masha amyu masat sai. Thai mung kaw du nga ai Jinghpaw ni n kau mi tara shang nga ai rai nna,n kau mi gaw, anhte mung hta yak hkak ai lam law law a majaw, du
shanu nga ai ni law nga ai. Ahkaw ahkang hte seng nna, Thai mung tara kata kaw shanu nga ai. Tara shang lakmat n lu ai ni gaw, shim lam n lu nna, nga yak ai madang re. Dai zawn, yak hkak ai madang kaw, makam masham lam, amyu
bawsang lam hpe shakut nna, galaw nga ai. Jinghpaw nawku htingnu lu sai. Rawang nawku htingnu lu ai, Lisu nawku htingnu lu ai. Thai mung kaw Jinghpaw Wunpawng amyu sharawt hpung ni amyu galu kaba lam hta ding yang
shakut nga ai. US,UK,JAPAN, AUSTRALIA HTE KAGA MUNGDAN NI KAW SHANU NGA AI, JINGHPAW WUNPAWNG AMYU
SHA NI,US,UK, JAPAN, AUSTRALIA hte kaga mungdan ni kaw du shanu nga ai, anhte Jinghpaw Wunpawng amyu sha ni gaw, tinang shanu nga ai mungdan a tara hte maren lu ang ai ahkaw ahkang ni hpe lu la nna, nga nga ga ai. Mungdan langai hte langai a ahkaw ahkang ni gaw, liloi shai ai lam ni nga ai. Raitim mung, masa grin nna, rapra ai tara lam hpe
lang ai, mungdan kaba ni re ai majaw, dai mungdan ni hta du nga sai, anhte Jinghpaw Wunpawng amyu sha ni gaw, dai mungdan a tara hte makawp maga da ai kata kaw, shim ai hku asak hkrung nga sai. Shinggyim masha langai hku
nna, madu nga ai mungdan masha ahkang lu nna, shim ai hku asak hkrung nga sai. Raitim ndai mungdan ni hta kap nga ai lam sha rai nga ai, Jinghpaw Wunpawng amyu bawsang langai hku grin nga lu na matu gaw, grai shakut ra nga
ga ai.
------------------------------------
Naw Matut na...Gai Ya anhte UMA GINDAI Jinghpaw Mungdan hte amyu sha ni hpe yu yu ga.
-----------------------------------


text:
De:-
Mung tsaw, myu tsaw mungching shawa ni, ya ten na masha hta n-dai zawn re myit sharawt ai laika hte ga saw dat ai lam gaw, amyu sha ni a matu ahkyak ra nga ai lam rai nga ai. Ngai hku nna mung matut nna ga saw dat mayu ai gaw, ya ten na masa hpe yu let du na aten kade n-na KIO/A ni hku nna, myen hpyen hte gap hkat ra wa na masa de tsa lam shadang grau law wa sai re majaw, anhte maigan de nga nga ai W.P sha ni mung, tinang a mungdaw, amyu sha ni hpe gara hku nna makawp maga lawm ra na lam grai myit ra sai aten rai nga ai.
Gashadawn: W.P sha langai mi n-law htum, shat makai 10 hte chy pala 10 hpra (sh) dai hta grau law ai hku na tim madi shadaw lawm ra na re. W.P sha ni maigan mungdan shara shagu de bra nga ai grai law sai, anhte dang lu ai lam gaw, ja gumhpraw n-gun jawm madi shadaw lu ai lam ni rai na re ngu kam ai. Dai re ai majaw, anhte maigan de nga ai ni mung, shada da tsun shana hkat rai nna, ya kaw nna, myit shajin da ra sai. Miwa mung, Gala mung hte Thai mung hkan nga ai W.P sha ni gaw,
maigan mungdan de na garum gumhpraw ni hpe matut shalai ya na matu ya kaw na myit shajin da ra na sai. KIO/A ni hku nna mung, lama na gap hkat ra na masa rai wa jang, kaning jawm shakut na lam ni hpe ya ten hkan kaw na maigan de du nga ai W.P sha ni hpang de ga saw shana ai lam ni galaw ging sai ngu mu mada ai.
Kaning re masa wa rai wa tim, W.P sha ni yawng myit hkrum mang rum let jawm shakut ra na re ngu matut ga saw dat ai.
Ngwi pyaw nga mu ga,
Langji Shiga
----------------------------------------------------------
KNO/KNC Ningbaw Duwa Bawmwang Laraw a Jinghpaw Wunpawng Mungchying Mung Shawa ni hpang de Ndau Shabra Laika
----------------------------------------------------------
Tsawra ai jinghpaw wunpawng mungchying mungshawa yawng hpang de ya yang hkyak hkyak byin pru nga sai mung masa the amyu masa sat lawat the seng nna tang shana dat ai.
Mung masa labau kadun.
1. Anhte Jinghpaw Wunpawng amyu sha ni-gaw lai mat wa sai shaning law law kaw nna anhte amyu ni anhte a lamu ga kaw ngwipyaw ai hku asak hkrung nna nga lai wa sai.1926 ning a hpang daw de English mung maden ni up hkang ai n-pu kaw bai nga ra sai.1942 ning kaw nna mungkan majan 2 bai byin wa nna Japan mung maden a n pu kata kaw anhte a lamu ga n kau mi hkrat sum nga sai. Raitim kade n-na yang mungkan myit hkrum hpyen hpung hte anhte a kaji kawa kanu kana jinghpaw myutsaw share shagan ni law law gaw japan mung maden hpyen hpe gasat manga kau nna tinang lamu ga hpe bai lu la sai.1945 ning hta mungkan majan(japan majan) ngut sai.Jinghpaw ni tinang amyu hpe tinang bai uphkang lu na matu lajang nga sai. Duwa council hpaw nna jinghpaw Shanglawt mungdan lu na matu lajang wa nga sai.Dai zawn jinghpaw ningbaw ni tinang mung hpe tinang bai lu la na matu lajang nga ai ten hta myen ningbaw Awngsan wa lung wa nna shanhte myen mung hte Shanglawt rau la nna rau jawm nga na matu bawngban wa sai.Jinghpaw ningbaw ni gaw myen ,kaya,sam,hkang hte kaga amyu baw sang ni hte rapra ai mung masa ahkaw ahkang tara kata kaw rau jawm nga na matu myit hkrum sai. Dai majaw, 1947 ning hta Sam mung , pang lung mare kaw e Sam,Kaya, Hkang Myen ni hte rau jawm nna munghkawm mungdan langai de la nna rau jawm nga na matu Jinghpaw ni gaw, myit hkrum ga sadi laika galaw sai. Dai myit hkrum ga sadi hte maren munghkawm mungdan langai de nna ahkaw ahkang rapra ai kata kaw rau jawm nga na matu mungdan tara kanu galaw nna myen ni hte rau Shanglawt la nna rau jawm nga hpang wa sai.Myen hte rau jawm nga ai kaw nna Jinghpaw ni gaw matut manoi jam jau n ni nkri hkrum sha hpang wa sai.Myen amyu shada da nram ai kata kaw myen amyu ni gaw kaga amyu bawsang rai nga ai Kayin, Paoo, Sam ni hte majan byin sai. Myen shada da mung laja lana majan bai byin nna myen mung ting gaw n ngwi npyaw jam jau kaba hkrum sha nga sai. Dai zawn mungdan ting majan byin nga ninglen myen amyu ni gaw kaga amyu baw sang ni hpe hpyen gumshem ladat lang nna shani shana dip rip sha wa sai. Rapra ai ahkaw ahkang hpe nlang ai.Myen shada da mung hpyen masa lang nna diprip sha wa nga sai.
2. Dai zawn re ai myenmung a mung masa lam hta jinghpaw ni mung,rau jawm nna matut nga na matu yak hkak wa sai hpe chye ai jinghpaw ningbaw ni gaw myen asuya hpe bai gasat wa sai. Jinghpaw ningbaw Lahpai naw seng woi awn nna 1949 ning kaw nna jinghpaw ni rawt malan ai lam hpe galaw wa sai. Myenmung a mungdan tara kanu hpe Federal lai masa hkrak re ai mung masa tara kanu hpe bai sharai galaw la na matu lajang ai. Raitim myen ningbaw ni myit magaw nna mungdan tara kanu hpe myen ni chyu sha ahkaw ahkang ka-up nna uphkang sha mai ai lai ladat hpe sha matut galaw da ai.
3. Myen ningbaw ni gaw, mungdan ting hpe hpyen ladat hku nna,prat dingsa uphkang sha mayu ai majaw, NEWIN woi awn ai hpyen gumshem hpung ni mungdan a daru magam ahkaw ahkang hpe zing la sai. Dai hpang grau nna shanhte ra ai ladat hte myen mung hpe up sha na matu MSL hpung hpaw nna tara ningnan hte mungdan ting hpe ka-up uphkang sha wa sai. Jinghpaw,Kaya,Sam ni hte Hkang ni rau jawm galaw da ai mungdan tara kanu hpe jahten kau sai.
4. Dai hpang 1961 ning hta gaw,Jinghpaw ni mung,KIO ngu ai Shanglawt mung masa hpung hpaw wa sai. KIA ngu ai Shanglawt rawt malan hpyen dap hpaw la nna myen hpyen asuya hpe gasat hpang wa sai.KIO wu hpung gaw maga mi de sinat wamyam hte gasat nna maga mi de n gup aga hte saboi n-tsa kaw bawngban ai ladat hpe mung lang nna,tinang amyu sha ni a lu ang ai ahkaw ahkang bai lu la na matu shakut wa sai.
5. 1988ning shata man 8 hta gaw,myen mungdan masha ni kaw nna, MSL myenhpyen asuya hpe n-gup hte marawn nna,mungshawa n-gun hte gawt kau sai. Raitim myen hpyen dap ni gaw grau nn,nhkru n kaja ai hpyen jaubu ni woi awn nna gumshem hpyen ladat hte myen mung hpe bai diprip up hkang sha wa sai.
6. Dai zawn rai nna KIO ,KIA ni- gaw tinang amyusha ni lawt lu hkra nga nna shakut nga ding yang kaw e Ningbaw kaba Maran Brang Seng hte Dukaba Mali Zup Zau Mai woi awn ai KIO ningbaw ni gaw,myen hpyen dap asuya hte gap hkat ai lam hpe jahkring na masing hpe jahkrat dat sai.Dai masing hte maren 24/2/1994 ya shani e myen hpyendap asuya hte gap hkat ai lam jahkring nna,mung masa hpe n-gup aga hte jawm jahta na matu lajang wa sai. Shada da sinat wanyam hte gasat gala ai lam hpe jahkring da nna n-gup aga` hte jahta na matu lajang sa wa ai raitim, tatut hta` myen hpyen dap asuya gaw mung masa bawngban woi ai lam n- nga ai. Dai zawn mung masa lam hpe mung shawa hte hkrak rai bawngban ai lam n nga ai sha,myen hpyen dap ni-gaw, NC woi galaw nna myen mung a mungmasa tara kanu hpe SPDC ni-gaw shanhte ra ai hku ka lajang wa sai. KIO ni mung ndai myen ni woi galaw ai NC kaw shanglawm nna,tinang ra sharawng ai lam yan ni hpe tang madun bawngban ai Tang madun ai lam ni hpe n-hkap la ai Jinghpaw ni hte kaga amyu baw sang ni ra sharawng ai lam ni hpe sepkawp n-hkap la ai .Shanhte Myen amyu mungshawa law malawng ra sharawng ai mung masa lam ni hpe mung, myen hpyen asuya gaw ,kachyi mi mung myit yu hkan sa ai lam n- nga ai sha shanhte byin mayu ai hpyen masa hpe sha atik anang galaw da sai. Ndai zawn n-jaw ai masa hpe SPDC myen hpyen dap asuya woi galaw ai lam yan hta n-jaw nga sai hpe chye nga ninglen KIO ni gaw myen hpyen asuya hpe myit galu kaba ai lam madun nna shanglawm shakut lai wa sai.KIO ni kaw nna kade ram myit galu kaba ai lam hpe madun ai raitim,SPDC myen hpyendap asuya ni gaw,Jinghpaw amyu bawsang ni ra sharawng ai lam ni hpe kachyi mi mung myit yu ya ai lam n nga mat sai. Ndai zawn rai nga mat sai majaw, Jinghpaw Wunpawng amyu sha ni hte Jinghpaw mung kata kaw shanu nga ai mung chying mung shawa yawng hte myen hpyen dap asuya gaw rau jawm nna mung dan langai kaw nga na matu yak mat sai. Dai hte maren kaga amyu bawsang ni rai nga ai Kayin,Kyinni(Kaya),Mun,Rahkai,Sam hte Hkang amyu baw sang ni mung, munghkawm mungdan langai kaw rau jawm nga na matu gaw yak dik mat sai aten kaw dai ni du nga sai.
7. Ndai zawn rai nga ai mungmasa lam a majaw, Jinghpaw ningbaw n kau mi gaw,tinang Jinghpaw amyu ni a mungmasa hpe ading rai nga lu na matu,hte tinang Jinghpaw amyusha ni lawt lu na matu KNO ngu ai Mung Masa hpung hpe hpaw la n htawm,tai hpyen rai nga ai myen hpyen dap asuya hpe ninghkap gasat ai lam hpe matut manoi galaw nga sai. KNO nig aw,Tinang amyu Shanglawt lu na matu shani shana matut galaw ding yang rai nga ai.Myen mung ting hpyen asuya a nhkru ai masa lam kaw nna lawt lu na matu hpe mung,kahpu kanau rai ngaai,Kayin,Kayinni(Kaya),Mun,Rahkai,Sam,Hkang hte myen ni yawng rau bawng nna,myen hpyen dap asuya hpe ninghkap gasat nga ding yang rai nga ai.
Ya hkyak hkyak anhte Jinghpaw Wunpawng amyu sha ni kaw byin nga ai mungmasa, hpyen masa lam ni.
1.Myen hpyen asuya ni kaw nna jinghpaw mung kaw nga ai gaphkat jahkring sinat lang rawt malan nga ai mung masa hpung ni yawng hpe jarit sin pyada tai ra ai ngu sai. Ndai zawn jarit sin pyada shatai na lam hpe KIO,KIA ni kaw nna nlu hkap la ai majaw, Jinghpaw mung makawp maga hpyen dap,shing n-rai jinghpaw mungdaw makawp maga hpyen dap ngu mying hpe bai sharai ya na matu tang shawn ai lam hpe SPDC myen hpyen dap ni kaw nna sepkawp nhkap la ya ai.
2. KIO ,KIA hpung ni-gaw tinang myen mung kata kaw shada da sinat wanyam hte bai gasat ai lam hpe n-kam galaw ai majaw, Jinghpaw kasa salang ni hpe dat nna,SPDC myenhpyen dap asuya ningbaw ningla ni hpe PINMANA ( Ne Pyi Daw )de sa nna,jahkrup bawngban ai lam hpe kahtap galaw dat ai. SPDC ni kaw nna jinghpaw ni tang madun ai lam ni hpe kachyi mi mung hkap la ya ai lam n -nga ai. Shanhte SPDC ni tsun da ai hte maren sha KIO,KIA ni,hkan sa ra ai lam, kaga laksan ahkaw ahkang galai ya na lam nnga sai lam tsun sai. shanhte galaw da ai Mung masa tara hpe galai na lam nnga sai lam hpe dan dan tsun dat sai. Jarit sin pyada galaw shangun ai pyi gaw,shada da matsan dum ai hku nna lam tam ya ai lam sha re ai ngu tsun jaw sai.
3.Ndai zawn byin nga ai ten hta`Myen hpyendap asuya hte shawng ningnan Gaphkat jahkring ai lam hpe la nna nga sai KOKANG hpyen hpung ni hpe (…/…/// )aten hta` myen hpyen dap asuya ni-gaw, hpyen n-gun the htim gasat nna KOKANG ginra hpe zing la sai.Myen hpyen dap asuya ni-sadi run mat sai. Shanhte a`hpyen n-gun lang nna mungdan ting hpe kasat na matu lajang wa sai.KoKang sha n-rai kaga gaphkat jahkring hpung ni yawng hpe mung, gasat shamyit kau na matu lajang nga sai.
4. Ndai zawn kokang ginra hpe myen hpyen dap ni zing la ai ten hta`,Wa mung hpe mung myen hpyen dap ni –gaw,hpyen n-gun law law hte singda nga sai.Jinghpaw KIA dapba mali hpe mung hpyen n gun hte kahtep matep da nga sai. Tinang KIO,KIA ginra ni hta` mung, myen hpyendap ni-gaw hpyen n-gun law law hpe sa da nna, sinat wanyam hte gasat na jin jin rai nga sai. Myen hpyen dap ni-gaw,Jinghpaw ni hte wa ni hpe gasat na matu masing hpe hkrak sha jahkrat da sai. Ndai zawn byin nga ai aten kata kaw e Jinghpaw ningbaw ni-gaw gasat gala ai lam hpe koi yen nna shada da ngwipyaw ai hku jawm nga lu na lamang hpe tam lu na matu,Jinghpaw mung kata kaw nga ai Mung Du Salang law law hpe Laiza mare kaw shaga nna 5/9/2009 ya shani mungshawa zuphpawng hpe galaw sai. Dai zuphpawng kaw nna , SPDC hpyen asuya hpe lahkawng maga ra ai lam ni hpe bawngban na matu jinghpaw ningbaw ni hte KIO ningbaw ni akroi anoi jahkrup wa sai. Raitim SPDC myen hpyen dap ni gaw KIO ni hte Jinghpaw Wunpawng Mung Shawa a ra sharawng ai lam hpe kachyi mi mung myit yu ya ai lam nnga mat sai. Shanhte (SPDC)ni ra ai hku sha hkan sa ra ai ngu bai nhtang tsun ai. Ngu mayu ai gaw,KIO,KIA ni hku nna jarit sin pyada hku nga na hpe tsepkawp hkap la ra ai lam sha rai nga sai. Myen hpyen asuya hte KIO ni shada da mung masa hpe bawngban jahkrup la na matu lam htum mat sai.
5. Ya yang ten hta Jinghpaw mung kaw nga ai myen hpyen dap ni gaw,KIO,KIA ni hpe gasat na matu jin jin rai nga sai. Myen hpyen dap law law hpe tinang KIA ni nga ai shara shagu makau grup grup kaw shadu da sai. Gasat na amying hpe sha la nga sai.Tinang KIA hpyen dap ni mung ,tinang lu ai sinat wanyam hpe lang nna, tinang amyu hte tinang mungdan lamu ga hpe makawp maga na matu jin jin rai nga ai ten kaw du nga sai. KIA hpyen dap kaw nna ,tinang mundan hpe makawp maga lu na matu,myutsaw hpyen la ni shani shana shajin nga sai.
6. N dai zawn tinang mungdan lamu ga hpe tai hpyen myen wa gasat sa wa na hpe chye nga sai tinang myutsaw UKA ( jinghpaw wunpawng mungdan hpyen dap) ni mung,tinang amyu tinang mungdan hpe makawp maga na matu,jin jin rai nga sai.UKA hpyen dap kaw magam gun nga ai myutsaw share shagan ni yawng gaw,KIA hte rau rai nna,tinang amyu hte tinang mungdan hpe tinang a asak hte galai nna makawp maga na matu hpe mung jin jin rai nga sai.
Mungdan hte amyu hpe nshut nshai makawp maga ra sai. Ndai majan gaw anhte amyu ni dang nan dang ra ai. Dang hkra gasat ra ai.
Jinghpaw wunpawng mungdan hte Jinghpaw Wunpawng mungchying mungshawa yawng hpe makawp maga ai lamang hta amyusha ni yawng shanglawm na lam.
1.Jinghpaw wunpawng mungdan kata kaw nga ai mungchying mungshawa yawng ,tinang lamu ga hpe makawp maga na matu jin jin rai nga ga.( jinghpaw,myen,sam,kala,miwa,)
2. Jinghpaw wunpawng mungdan mungchying mung shawa yawng gaw,tinang lu ai ja gumhpraw,tinang chyechyoi ai nyan hpaji,tinang lu ai n-gun atsam yawng hpe lang nna,tinang mungdan hpe makawp maga na matu ap nawng ga.
3.Maigan shara shagu kaw chyam bra nga sai tinang jinghpaw Wunpawng mungchying masha ni yawng mung, dai ni gaw tinang mungdan hpe makawp maga ra sai majaw, lawan bai n htang wa nna mungdan makawp maga ai lam hta` yawng shang lawm ga.
4. Jinghpaw wunpawng mungdan kata kaw shanu nga ai ramma kaji kaba, num,la yawng gaw,tinang a asak hpe ap nawng nna tinang a` mungdan hpe makawp maga ga.
5. Jinghpaw wunpawng mungdan hpe makawp maga na matu Tinang UKA hpyen dap hte KIA hpyen dap de lawan ladan sa-wa marit.
6.Jinghpaw wunpawng mungdan kata kaw shanu nga ai mungchying mungshawa yawng hte gaw tinang lu ai atsam marai yawng hpe lang nna , tinang nga ai shara kaw e tai hpyen wa hpe gasat ga.Magrau grang ga. Anhte jinghpaw wunpawng amyusha mungchying mungshawa yawng kaw nga ai n-gun atsam yawng hpe lang nna,tinang mung hpe makawp maga ga.
Ndai majan hpe anhte amyu ni dang nan dang ra ai. Sum ai lam n- mai nga ai. Ndai majan hpe anhte amyu ni sum jang anhte amyu ni mat mat na re. Anhte a lamu ga ngu ai mung mat mat na re. Dai majaw,anhte amyu ni grin nga lu na matu, anhte a mungdan grin nga lu na matu anhte amyu ni yawng gaw, nga manga n-gun hpe lang nna n-dai majan hpe dang nan dang hkra gasat ra sai.
Karai kasang anhte hte rau tut rai nga ai.Anhte a` teng man jaw ai n-dai majan hpe anhte amyu ni awng padang lu nan lu na .
Shanglawt awng padang lu la u ga.Jinghpaw wunpawng amyusha ni yawng,ngwipyaw hkamja nga u ga.
BawmWang Laraw ( Ningbaw ),Jinghpaw Wunpawng Amyu Sha Hpung( KNO ),Jinghpaw Wunpawng Amyu Sha Kongsi ( KNC )


text:
Jing Hpaw Mung Daw N htoi hpe KNO Malaysia kawn woi awn let 10/1/2009 shani 2:30 pm - 5:00p hta htap 14 City Tower ,Kualalumpur KCF gawk shara mi hta Masat masa Galaw lai wa sai hku re.
KNO Malaysia a mu madu Slg: Hpauyam Jaw seng mai kawn tinyang up,Shd: Labang LoiLi wawm,Labya Shanlum ni kawn labau zing,Sara Hpauroi Naw kawn hpawng hpaw kyu hpyi rai nna hpawng hpe shawng nnan hpang wa sai.
KNO Malaysia a Ning Baw Nsang Htoi nan kawn Du sa ai Nuwa myit su ni yawng hpe Hkalum ga hte hkap tau la sai.dai hpang Wunpawng mung dan mahkawn hpe mung shawa yawng rau jawm hkawn let mung dan Dawng hkawn hpe hkung ga jaw sai.
Sara Labya Laring kawn Jinghpaw Wunpawng myu sha tai na ahkawng a hkang Jaw da ai Hpan Karai hpe chye ju dum ai,Jinghpaw myusha tai lu ai arawng la nngai ngu yawng hpe Hkan tsun ndau woi awn nhtawm,
Yesu a mung masa,Yesu a myu tsaw masa,shing gyim ahkaw ahkang ndai lam ni hpe Hpan Karai a ja chyum ga hte lakap nna n gun myi alu rai hkaw tsun dan sai re.
KNO Malaysia a Hkyit hkai dat kasa Shd: Nka zau tawng kawn KNO gin jaw a mung ga yawng hpe hti ndau ngut ai hpang,
1. Mung Kan ntsa Kachin state day,Mungdan...............( Grin nga u ga)2
2. JWP mungdan shang lawt lawan ....................( Lu u ga )2
3. JWP mungdan hpe jahten sharun taw nga ai hpyen ni yawng lawan ..........( Hkoi mat wa u ga)2
Ndau nsen hte woi awng matwa sai hku re.
Hpang jahtum hku nna Duwa Marip la Ja ( WMR a tara kasa,Myen mung Democracy hpung May myo /Pyi oo lwin, mung daw dat kasa usa) kawn Kachin state day byin pru wa ai labau hpe a zin ayang yawng chye na lu hkrai hkai dan sai.
Duwa Marip Laja a mung ga hta lak lai ai ni gaw " ngai history labau hte jawng ngut ai re,myen mung na Pagan nyawng oo hkan labau sawk sagawn hkawm yu sai,Myen mung hta jau dik du nga sai ni gaw myen nre,Ethnic(taiyinta) ni she re,gashadawn Mon,Yahkai,zawn re ni gaw jau dik re hpe mu lu ai,Myen a kum la hpa nmu lu ai,myen ngu gaw labau hku yu ga nga yang mani mana gara jut kawn pru wa kun pyi nchye ai ,labau hku nga yang myen hpe hpa hkrit nra ai,Laknak lang nna greng taw ai sha re."
Myen a hkaw hkam wang ngu na mung num hpu she lun re hpa mung nre ai shara ni re,1800ning nnan daw English mung maden lung wa ai shaloi hkap gasat ai ava(Inwa hkantat) nga ai mung hpa nre,num hpu hte mawng re inwa hkaw hkam hkaw kawn yu dat yang eyawadi hka kau kaw du taw ai English Mung maden hpyen sang hpaw ni tup re mu jang,hkrit kajawng hpa nchye galaw nna Kata labu nbu ai myen ni ram daw mahkawng la nna labu malu shangun nna Hpyen sang hpaw nga ai maga de maidang gadawng dan sha ngun ai,English ni gaw tsan ai kaw na yu yang hkring myi gaw mau ai,myen ndai ni mung kan e gara kaw mung nmu yu ai laknak nnan she lang nga ai,atsawn she bai yu ga nga nna mawk gap bang dat ai.Dai hpe (inwa hkantat) nga nna yazawun,labau hkai ai rai ma ai,
Sama Duwa a lam,Duwa Lahpai Zau lawn a lam,Duwa Zan hta syn a lam.Mungdaw mung dan ,shanglawt,Pati a lam ,hkum hkra tsun sang lang dan sai,Mung masa pati hpe jau dik hpaw hpang ai gaw Sama du wa re lam mung chye lu ai.1938 ning English prat kawn Shanglawt hpung ngu nna sama wa pati hpaw hpang sai lam mung chye la lu ai.


text:
PUTAO AH DANG HPUNG NI SHANA YA RIT NGA SA WA AI SHIGA
"Madung chye na shangun mayu ai lam gaw NHKA GA Kaw majan byin ai hta Pyitu
Sit salang Ah Dang hpung ni gaw nlawm ai lam shana ya rit ngu ga htet
wa ai hku re.
Hparai ta nga yang Salang Ah Dang hpung ni hpe gaw HKAWNG
LANG PHU Muklum kaw sha Ahsuya hku nna mung nga sha ngun ai hku re, ngu
nna mung shana wa ai.
Putao Pa de jawm gaw moi prat kaw na Myen Hpyen
hpung kaw lawm ai chyawm gaw, amyu baw sang hkum hkra lawm ai re, dai
hpe she Salang Ah Dang hpung ma lawm ai ngu shadu ma ai dai majaw
Wunhpawng myusha annau ni yawng chyena ya rit ngu nna aja awa htet garum
hpyi wa ai hku re."
By _FB-acc: MLH


text:
Ndau shana shabra ai lam
* Htung Hking Bu Hpun Sumli arung arai rai nga ai JinghpawWunpawng myu sha ni a Hking Hku ManMaw Hking Num Hking Hku hte La Hking Hku Man manga 5 set hpra hpe Singapore JLH fund tam ai hku nna Shap sha ai lam galaw nga ga ai . Hking Hku 1 set sha shap ai rai yang S$15 rai nna, 5 Set yawng galang ta shap ai rai jang gaw S$50 hte shap ya nga ai lam ndau shana dat ai. Htung hking Bu Hpun shap mayu ai ni Contact : HP 91057209 Shy Galau Htu Shan, JLH KunHting
* Buga shara shagu de nna dut shabra na matu, shagun dat ai Jinghpaw Yu ngwi shayi shadang ni a CD/VCD ni hpe, JLH kaw nna dut shabra nga ga ai. Jinghpaw Yu gwi Sumtsaw mahkawn hte htung Hking myu sharawt mahkawn ni hpe madat mayu ai ni JLH de matut mahkai wa marit
*Jinghpaw Laika sharin ai lamang galaw sa wa na lam
* Kabu hpa lam langai mi gaw Jinghpaw Laika atsawm n chye hti n chye ka ai ni a matu gade nna yang Jinghpaw laili laika Htung Hking Hpung JLH kaw nna Jinghpaw laika sharin ya ai lam ni galaw sa wa na re majaw Jinghpaw Laika sharin mayu ai ni JLH de Mying Jahpan sa jaw magang mai sai lam ndau shana dat ai.
* Htung Hking Hpaji Jaw Lamang ni galaw sa wa ai lam
* Laili Laika hkaw tsun hpawng lamang galaw let htung hking hpaji jaw ai lahkam htawt sa wa na. Hkaw tsun hpawng nhtoi hpe Singapore National Day (August 8, 2009) hta galaw sa wa lu na matu JLH kaw nna Hkyen lajang nga ai lam tau hkrau ndau shana shabra dat ai.
*
* JLH kaw nna Sinpraw Singni Journal hpe shata masum hta galang matut manoi shapraw mat wa na lam nga ai majaw Tsawra hkung ga ai Jinghpaw Wunpawng myu sha ni kadai rai tim laika ngau hpe HpaJi masa / Tsi mawan / Ningmu / Hkam sha lam/ Sakse hkam /mau mwi / shiga Hot new ni hte cartoon zawn re ai laika ngau ni hpe JLH de ka jaw na matu grai ra sharawng nga ai lam n dau shana dat ai.
Singapore JLH Main Member ni hte Contact Number
1.Slg. Maran Naw Di , Ningbaw Hp: 91808465
2.Shd. Joseph Lahpai Zau Awng , Ningbaw Malai Hp: 91660015
3.Shd Mahka Brang Ja , Ningbaw Malai HP: 91468004
3.Slg. Tangbau Awng Di , Amu Madu Hp: 83710042
4.Shd. Kareng Htoi Shawng , Amu Madu Malai Hp: 96323584
5.Shd. Nbyen Dan Hkung Awng , Amu Madu Malai Hp: 84123150
6.Shy. Galau Htu Shan , Kunhting HP: 91057209
Singapore JLH de email hte matut mahkai mayu jang
email: jlh-singapore@googlegroups.com
--------------------------------------
www.kachinmusic.cc.cc
--------------------------------------
ndai kaw mung shana dat ya sai lam chye lu ai
Read more »


text:
A MYU HTE MUNG DAN A MATU
NZ mung dan du a myu W.P sha ni yawng hpe jin jin hkyen magang na matu sha na dat ai . An hte W.P mung dan a mung masa lam gaw nang ngai chye taw sai hte ma ren,an hte NZ mung dan du nang ngai yawng ti nang a kanu mung dan hpe woi awn tsap nga ai KIA gaw gap na matu myit daw dan let sha jin sai lam hpe sha na dat ai.majan byin wa ai hte rau machyi makaw si hkrun si htan a matu nang ngai dang di dang dep ai ram tsi mawan a matu gabaw shaw let hting gaw mi htam shi kaw na htam mi garum mat na matu yawng hpe saw lajin dat ai.lai wa sai aten hta KIA a gawng kya ai lam ni hpe mung x,tu a tsaw ra myit hte nang ngai chye na ya ai hte mara raw hkat ga. An hte amyu W.P sha ni hpe tsaw ra let shawng lam hta tinang a a sak hpe daw jau up nawng let shakut na myu tsaw mung tsaw ning hkring ni hpe an hte shakawn shagrau garum madi sha daw ga. a hkyin aten naw nga yang myu tsaw mung tsaw myit ning nan hte bai jawm sha kut sa ga. majan bai byin, sanat mahku kapaw hpang ai hte rau an hte kalang ta lu garum hkra sha jin magang na matu hkyen lajang da ga.a sak 18 ning lahta yawng passport hpe mung lajang da ga.kyu hpyi n gun la let gwi gwi hte shawng lam de la hkam sa ga.
Slg.Dau Hkawng
President of NZKC


text:
MARE SHALANG NI HPE MYEN HPYEN NI RIM LAMarch (16) bat Manga
Wunpawng Mungdan Shanglawt Asuya KIA Dap Ba (2) npu Dung (5) ginra, Nawng Gam mare na Mare Salang rai nga ai (ေနာင္းဂမ္ေက်းရြာ ဥကၠဌ) Slg. Mali Tang, Slg. Nshu La Hpri, Slg. Labya Tu ni hpe myen hpyen asuya Dap hka-la-ya (121) Dap Up ဒု-ဗိုလ္မွဴးႀကီး ခင္ေမာင္ေအး kaw nna, March (5) ya shani mara kata rim woi mat wa nna, adup zingri nhtawm, Man Maw de woi mat wa ai lam shiga na chye lu ai.
Dap Dung (5) ginra ေရႊျငိမ္းခ်မ္းေက်းရြာ hpe mung myen tai hpyen ni hku nna, Wunpawng Mungdan Shanglawt Asuya Masat (5) Dap Dung hpe garum jaw ai ngu nna, Mare hpe jahten sharun, shabra kau na ladat tam, maw mawn nga ai lam mung na chye lu ai.
------------------------
GANG DAU YANG KAW GAP
2012 ning March (16) ya shani hkying (9:20)am aten kawn hkying (9:45)am aten laman, Hk.M.Y Masat (389,390), Hk.L.Y Masat (260) Dap na n-gun (200) daram, Gang Dau Yang Gaw Sharawt Rung, maga kaw du nga ai rai nna, KIA Masat (255) Dap Nawng Dap Dung na hpyen hpung ni hte gasat poi byin ai lam chye lu ai. Gasat poi byin ai shara hta lahkawng maga de na si, hkala hkrum ai lam atsawm n chye lu ai.----------------------------
Ya ten, KIA Masat (5) Dap Ba ginra, Gang Dau Yang maga, myen hpyen n-gun (500) daram du nga ai rai nhtawm, hpyen n-gun htu kahtap nga dingyang re lam hpe mung chye lu ai. By: Kachinnet
Pang Hkawn Yang Lawu Kaw Shani Shagu Gasat Poi Byin.
2012 ning March (16) ya shani hkying (9:00)am aten kawn hkying (9:30)am aten laman, KIA Masat (2) Dap Ba ginra, Pang Hkawn Yang lawu kaw du nga ai, Myen Hpyen Dap, Hk.L.Y Masat (121,141,274) na pawng hpawm hpyen hpung ni hte KIA Masat (5) Dap Dung na hpyen hpung ni gasat poi byin ai lam chye lu ai.
Ndai ginra hta gasat poi shani shagu matut manoi byin nga ai rai nna, gasat poi byin ai shara hta lahkawng maga de na si, hkala hkrum ai lam atsawm n chye lu ai.
------------------By: Kachinnet
MYEN HPYEN DU GAYA PAWT PAWT NA SINAT GAPMarch (16) bat Kru,
Jinghpaw Mung, Sinbo myen hpyen dap hka-la-ya (141) Dap Up Lt.Col Soe Thu Ya gaw Wunpawng Mungdan Shanglawt Asuya Masat (2) Dap Ba n pu Dap Dung (5) Ginra Pang Hkawn Yang hpe wa htim gasat ai hta shi a hpyen hpung ni si/hkala ai law ai hte Dung (5) Pang Hkawn Yang hpe n lu zing madu ai majaw ma-pa-hka kaw nna a hkyak la na matu shi a dap Sinbo de n htang wa kau shangun ai hpe myit n gut gaya hkrum ai majaw March 13/14/15 (3) na tup shi a dap kata na n'ta (3) hpe sinat kaji kaba hte gap nna jahten kau ai lam na chye lu ai.
Dai mabyin hpe KIA ni sa gap ai re ngu shi a n'tsa de tang madun nga ai lam mung chye lu ai. KIA kaw na gaw htim gasat majan tsep kawp n galaw ai hte tinang Dap Ginra hpe makawp maga ai hkap hkam majan sha galaw nga ai lam mung chye lu ga ai.
By: JPKS


text:
‘KIA Masat (3) Dap Ba, Masat (12) Dap Dung ginra, Nam Lim Pa mare na..
September (20) ya shana de hkying (7:10)pm aten daram hta Laiza Muklum Wan Sat Dap..
Woichyai Hpyenyen Dabang kata shanu nga ai ramma ni hte Laiza buga ramma ni a..
Manmaw Ginwang, Manje Ninghtawn, Munghkawng mare lahta na Laika Hkyet kaw September (19) ya shani..
KIA Masat (3) Dap Ba, Masat (27) Dap Dung makawp maga ginra hta September (18)..
Nam Ya mare ka-ni nanghpam pat jasan komiti ningbaw hte Komiti malawm ni September (18)..
Kachin Sub State, KIA Masat (36) Dap Dung makawp maga ginra,Kawng Shati mare kaw nga..
KIA Masat (3) Dap Ba, Masat (12) Dap Dung makawp maga ginra, Nam Lim Pa,..
Hpakan, Maw Mung,Hpa Pin kaw Yemase lung seng tam nna kan bau nga ai Myen..


text:
bY/jpks
Galoi mung teng man ai majan, lu gin ai
majan, tara ai majan, shinggyin ahkaw ahkang majan, annau ni lamu ga de
tawt lai shang gabye tara n’lang dik ai mung maden gumshem hpyen hte
gasat ai majan gaw teng galoi mung awng padang dip la lu na re.
Gumshem hpyen tara n’lang ai hpyen,
chyasam hpyen, mung maden sawa hpyen hpe annau ni galoi mung asum jaw na
n’re. Hpyimaw Gawlang, Kum Hpang, Mungmau, Sak Hkung mungdaw kaw na
hpang ai majan gaw awmdawm shanglawt n’lu dingsa galoi mung gasat na re.
Ji woi jiwa ni a asak du baw law law arang bang tawn sai.
Annau ni myen ni a lamu ga de sa shang
majan je ai, sa gasat ai, sa roi sa zingri, numma roi sat, mare nat,
dusat yam-nga lu malu yawng myala gashun la kau ya ai n’re. Ngwi pyaw
tsawm htap dik ai annau ni a lamu ga hpe madaw dasang jahten ya ai. Si
mani san seng hpraw tsawm dik ai annau ni dinghkrai myit masin shim lam
hpe dingbai dingna jaw ai, dinghku hka bra
hkra dasang galaw ai. Mare brun, jahkrai tai hkra, matsan grit nyem dik
ai myu tai hkra myu shamyit ai. Matse labye sawa hpyen gumshem hpe
kachyi mi pyi nmai tawn ai. N’mai shayawm ya ai. Lagaw katsing, ta
katsing ni hpe ten naw lu yang rau myit hkrum ai hte ya jang gawt
shapyen shaden kau saga. Lagaw lata yawng daw kau ya ga.
Mungkan mungdan shagu mung madi madun
ninghkap garu nga sai. Myen mung ladat hkum hkra hte gasat shamyit nga
sai ten, n mai hting-nut ya ai hte, n’dai daram re kaw na myit n’tsam,
myit n’gut dik ai hte lai di kau lu jang gaw mahtai kaba lu na re zawn,
awng padang kaba dip la lu ai hte annau ni myit mada dik ai mung masa
num shawn gaw annau ni ra ai hku, annau ni tsun ai hku myit mada ai hte
maren byin na re.
N’gun kaba ai Miwa, Kala mungdan
lahkawng kaw n’na, garum madi shadaw laknak hkum hkum, hpaji hkum hkum
jaw ya tim ya dai ni du annau ni hpa shi n’shi ya ai hpe mu n’na, myen
gaw jit si she kahte, shagri brep nga sai re hte, nga mang chya-yet la
sha ai langda Kala she mau mahka sai. Wa si mang hkyi du hkra n’law ai
Miwa mung sinda dum n’na, yawn madai mau mahka nga sai. Annau ni hpa
hkrit tsang ra na rai ta? Chyahtum chyalai dang di lu ai Karai gaw annau
ni a kraw kata kaw annau ni hte rau sak hkrung nga ai re hpe dum ga.
Dum dat ai hte rau nang hkrai hkrung ai n’rai, chyi n’ma, hpri n’pra,
Karai Kasang gaw na kata kaw nang hte rau hkrung nga ai re jaw, n’dai
majan hpe na lata hta ap ya sai.
Awngdang na lam yawng gaw annau ni a lata hta du nga sai, chyeju shakawn n’na ta tut shawng de gwi gwi sit sa ga.
Baren Numraw
Read more »


text:
Mung kan mung dan shagu hta shanu nga ai Chyu rum wun pawng sha ni yawng myit hkrun kahkyin gumdin let Tinang a myu sha lawt lu na lam ,Wunpawng Mungdan Shanglawt Asuya KIO/KIA hpe madi shadaw let Myen mung nga myu baw sang ni yawng hte rau Rawt malan ning htoi masat masa galaw,Myutsaw share shagan ni yawng hpe Hkung ga jaw ai ten rai nga mali ai.
USA Mungdan state shagu hta shanu nga ai Wunpawng shani shaning shagu Myusha rawt malan n htoi hpe galaw nga ga ai rai tim,
Ndai dingda American mung daw Louisiana state kaw gaw Dai ning shawng nnan Myusha ni yawng gin lung nna No.1, lang na wunpawng myusha hpawng,Rawt malan n htoi masat masa galaw lu ai re lam chye lu ai. Myusha hpawng hpe Best western Northpark Inn covington louisiana gin ra kaw Kyu hpyi shaman let ngwi pyaw ai hte ngut kre la lu sai lam chye lu ai
Matut nna Myusha lam lam hta grau nna garum madi shadaw lu na matu,


text:
Date: 3/12/2013
By: KPMRN
UNFC hte KPMRN san htai galaw ai lam hta myen hte mung masa shing jawng ai lam hta ladat jaw jaw hte hkrang shaw nna shing jawng nga ra ai lam UNFC ningtau amu madu (2) Salang kaba Hkun Ukker tsun
KP: Lai wa sai shata htum wa maga de Thailand mung dan Chiang Mai mare kaba kaw UNFC hte kata na mung masa party nkau mi hkrum hta madung hku nna Federal Army (shn) mung hpawm shim lam hpyen dap hpe hpaw na matu grau nna madung tsun dat ai lam hpe mu mada lu ai, FA galaw na matu hpa majaw dai ram tin wa ra ai masa nga ai kun?
Slg. UKker: Shinggan Midea ni hkan shabra ai lam hta FA hpe galaw na matu madung shabra da ai lam hpe mu lu ai. Anhte UNFC ni hku nna ndai lam hpe jahta ai lam gaw ya yang byin pru nga ai Myen mung dan a mung masa hpe yu dat ai shaloi jet ai federal mung hpawm hpyen dap FA hpaw shabawn ai lam hta federal jet jet hte seng ai gaw da tara hte nshut nshai hkra hpaw shabawn ai FA rai ra ai ngu ai hpe madum jum nna tsun ai, tsun mayu ai gaw ya nga ai Myen hpyen dap gaw anhte myu baw sang ni yawng jawm myit hkrum nna hpaw da ai nre, bai nna hpyen masa hta rapra ai tara tsep kawp n-nga ai hpyen dap re, dai majaw anhte UNFC a FA ngu ai lachyum gaw Federal jet ai hpyen dap hte rit kawp tara hte rapra ai lam hte hpring tsup ai FA gaw gap na. Bai nna dai zawn gaw gap ai hta rai tim, Du Up daju jum kaw nna hpyen la madang du hkra myu baw sang ni yawng rapra masa hku hpaw shabawn ai hpyen dap hpe tsun ai lam rai nga ai.
KP: matut na san mayu ai lam gaw UNFC dat kasa ni hku nna NLD ningbaw ni hte sa hkrum ai lam hta madung hku nna 2008 ning gaw da tara hpe gram lajang na (shn) ningnan bai ka lajang na ngu ai hpe tsun da ai hpe mu ai, ndai kaw san mayu ai ningnan bai ka ra ai rai yang mung ka ra ai ngu asan tsun ai lam n-nga ai sha gram na (shn) ningnan ka na ngu ai hpe tsun ai, ningnan ka na ngu asan tsun yang mayak hpa baw nga ai kun?
Slg. UKker: teng teng gaw mung masa maga hku htai ga nga yang, 2008 ning gaw da tara hpe gram na ngu tsun ai mung nshut ai, (shn) ningnan bai ka na ngu ai mung nshut ai, hpa majaw nga yang, nkau mi tsun ai gaw 2008 ning hpe gram na aten shing nrai, ningnan bai ka na matu aten naw jau ai mung nga ai. UNFC hku nna gaw gara hku mi rai rai ningnan langai ka na, shim ai hku ka na mai gan kaw na majoi hpaji kung ai ni hpe saw shaga na ka na re.
KP: UNFC hte UNA ni gaw gaw da tara hpe ning nan san san ka lajang na matu grau nna n-gun dat na matu myit ai, ndai lam hpe ya hkyak hkyak power lu taw nga ai asuya ni hku na gade ram hkap la chye na ya na kun?
Slg. UKker: Myen asuya hpe gaw anhte yawng chye da chyalu rai nga ai, shi gaw Myen sha shara shagu hta power nga mayu ai, dai re majaw shanhte a na hta anhte hpa baw hpe galaw ra ai, ganing zawn re hkrang hpe she ra sharawng ai ngu ai hpe galoi mung dum bang ya ra nga ai, masing jahkrat lam madun ya ra ai.
By:


text:
By: Kachin politics Watch and Research Network
1961 ning kaw Newin gumsan magam hpe gashun kau ngut ai hpang, Myen mung gaw hpyen up hkang arawn alai hpe jai lang wa ai gaw daini du hkra rai nga ai. Rai sai, Myen ningbaw Newin wa gaw U Nu hte jahkrup nna myen mung a duru magam ahna hpe gashun nna mungdan hpe up hkang hpang wa nu ai gaw dai ni du hkra hpyen gumshem magam hpe shagrin nna up hkang wa nu ai.
U nu hte Newin gaw shan shada jahkrup hkat nna Myen mung hpe gara hku jawm amya sha na lam hte seng ai maw lanyet hpe jawm jahkrup hkra rai nna ladat shaw hpang wa manu ai. Ndai zawn maw lanyet hpang wa ai shaloi mabyin gaw hpa ta nga yang, Myen mung kaw Myen myu ni up hkang ra ai, Myen myu ni naw ku nga ai Buda nawku htung lai hpe nawku ra na ngu ai ntsin hpe Myen mung ting nga ai myu baw sang yawng hpang de ru jaw bun dat manu ai. Ndai zawn ru jaw bun da tai lam hta Myen mung hpe Myen ni sha ningbaw ningla galaw nna up hkang ra ai ngu ai myit jasat hpe mung Myen myu sha ni a hkum kata de Tsihtu samyit hte htu abraw bang da ya manu ai. Ndai lam hte seng nna nkam ai ni gadai rai tim, dai ni du hkra Myen hpe up hkang sha nga ai ni a shingteng amying hpe san yu mu, “ Ngai gaw myen re” ngu nna ntsun ai nga yang ndai laika ka ai wa gaw manya she rai na sai.
U Nu hte Newin a maw lanyet hta hpa naw nga ai kun? Myen amyu ni up hkang ai masa hpe ninghkap ai gara rawt malan hpe mung tara nshang ai wuhpung wuhpawng nga nna Myen mung ting ndau shabra lai wa masai. Dai majaw Wunpawng Shang Lawt hpung hpe mung Masha shan sha ai rawt malan hpung ngu nna Myen mung ting masu ndau wa lai masai, dai majaw Myo mare nga ai mungchying mung shawa masha ni a myit kata hta Rawt malan hpyen hpung ni hpe gaw masha shan sha ai ni, hkrit ra ai tsadan ni ngu nna myit la hkra ladat amyu myu shaw nna hkum pat ai lam ni galaw wa masai. Bai nna grau sawng ai gaw Myen mung a teng man ai labau ni hpe ashep ashin, amyau amya, dumbru dumra, azat ashin nna, Myen mung a nteng nman ai labau hpe mung cying mung shawa masha ni hpe adip arip rai nna nhkap la yang sat shamyit kau na daram masu nna sharin wa masai.
Dai majaw, dai aten hta mung masa nkung kyang ai myu sha baw sang ni gaw U Nu yan Newin a masu magaw ai maw lanyet hpe kam nna Myen ni a tsun masu ai gaw hpe kam shut nna, tinang myu nyet ai masa madang kaw du hkra pyi ganoi du hkra, tinang myu hpe nyet ai kaw ganoi noi du hkra ndai zawn re labau jahten hpe kam lai wa saga ai. Dai zawn labau jahten hpe kam shut kau ai anhte myu ni bran wa ai gaw shaning hti ga nga jang nau nna shi nga ai. Dai majaw, daini anhte myu ni chye na ra ai gaw, nang na hkum nan labau teng ai hpe sawk hkaja yu sai kun? Hpa majaw anhte myu ni rawt malawn galaw ra nga ai hpe teng teng gaw chye sai kun? Nang tinang a myu sha a matu hpabaw lit hpe la ra nga ai kun? Myu hpe tsaw ai ngu n-gup a-ga hte sha tsun nmai ai, tengman ai labau hpe chye ra ai. U Nu hte Newin hpe sha shadu nga mung n-ngut ai, dai hta grau ai labau jahten ni hpe hka ja shut nna anhte myu hpe tinang hkum nan nyet nga ga ai kun ngu ai hpe sawn dum let sak hkrung hkawm sa ra na ga ai.
Dai majaw tinang chyoi nshang dum nna, gabrawng ai myu ni ntai ga, teng man ai labau hpe sawk sagawn ga, tinang myu hpe manu shadan hkungga tsawra ga. Ndai lam ni yawng hpe tinang hkumting dek manu shadan hkungga tsawra makawp maga ai masha law wa ai shani, tinang myu sha lawt lam, tinang mungdan lawt lam gaw ndai zawn re myit marai hte maka kumla kaw hkannang wa na re. Dai majaw tinang myu hpe teng sha tsawra yang tinang myu sha a labau hpe atsawm sawk sagawn ga, tinang htunghking hpe manu shadan hkungga nga ga, tinang myu laika hpe manu shadan nga ga, shaloi mungdan lawt lam, myu sha lawt lam ni yawng gaw ndai zawn re myit jasat hta hkan nna byin tai wa lu na re.
Ne Win hte U Nu yen lang ai zai ladat hpe daini na Myen ningbaw ningla ni mung hpaji ladat hpe jai lang nna, Maw lanyet amyu myu hku manawt dingsat nga ma ai oi.
Tinang myu sha ni a malai ningbaw ningla tai nga ai ni hpe mung hkungga manu shadan chye ai myu sha ni tai ra na ga ai law, shaloi she anhte myu ni a ningbaw ningla ni hpe Mungkan kaw na mung manu shadan hkungga wa na re ngu kam let, Myu sha ni yawng hpang de hkungga let ndai laika ngau gadun hte shagram dat ai law. Shut mat ai lam nga yang mung shada hpaji jaw hkat na hpe hkap la dingda nga na ga ai ngu shakram dat ga ai law.
By: Kachin Politics Watch an Research Network
Maroi nni hpa


text:
New york UN rung daju
hte Myen asuya a dat kasa
rung hta masha n gun madun ai lamang galaw na re lam chye lu ai.
Laimat wa sai November 19 ya 2014
shani Wunpawng mungdan Shanglawt asu ya ,Laiza muklum woichyai bum Hpyen hpaji sharin nga ai ginra e Myen hpyen dap kawn
maja laknak kaba gap bun ai majaw du jawng ma 23 hkrat sum mat wa sai lam hte seng nna,UN mungkan wunpawng rung
hku nna ahkyak la ya na lam,
n gun sa madun lamang galaw samat wa na re lam chye lu ai.
Myen mungdan nga Amyu baw sang
ni yawng hte pawng hpawm let n gun madun ai lamang galaw na re lam mung chye lu ai.
American
mung dan hte Cannada
mungdan kata shanu nga ai Jinghpaw wunpawng myu sha ni yawng shang lawm sawa na lam Kachin Alliance kawn saw shaga nga ai lam shana dat lu nngai law...
N htoi
: December 6,2014
Ten
: 1:00 pm
Shara
:
(1) United Nation Headquarter,New York
(2) Permanent Mission Of the Union of Myanmar,New york,
Woi awn na
: Kachin Alliance
Hte Ethnic Nationalities and Friends Of Burma,
Matut Mahkai
mai ai hpa awn ni:
Slg : Sara Dr.Naw Mai maran
Shayi: Ja seng Mai La hkyen
Contact : 215 359 6679
Email : contact@kachinalliance.org
Mail to: Kachin Alliance ,PO Box 25097,Philadelphia,PA 19147


text:
YAWNG HTA GRAU CHYOI PRA
1. Yawng hta grau Chyoi Pra, tsawra Nu Maria, na a lata hku chyeju mahkra lu na. Anhte chyoi pra wa lu na, makawp maga bau sin ya. Ning sha ni hpyi ai hpe madat la ya. Nu e, anhte hpe lanu lahku la rit.
2. Ning sha Yesu kaw, anhte ra ai chyeju, Nu hpyi ya na hpe anhte kam hpa nga ai. Agung alau hte hkrum yang, kam sham myit hpe shangang ya, Anhte ma ni hpyi nem ai ga madat. Nu e, anhte hpe lanu lahku la rit.
3. Prat naw kaji yang, Wa Karai hte seng nga, asak kaba tim Shi a kasha grin na, Nu Maria anhte hpe, lam woi madun sharin ya. Anhte ma ni hpyi nem ai ga madat. Nu e, anhte hpe lanu lahku la rit.
No comments:
Subscribe to: Post Comments (Atom)


text:
Myen asuya hpyendap Hk.L.Y.(29,50, 121,260) hte Hk.M.Y(381) dap na pawnghpawm n-gun 500 daram hpe Ts.K.Hk. (3) Byuhamu woi awn ai hte, KIA Dap Dung (252) a Nhkram Gidon post hpe Sept 22 ya shani numdaw kalang bai laja lana htim gasat wa ai lam na chye lu ai.
Myen hpyendap gaw shana de 4:20 pm ten hpang nna, Gang Dau Yang kawn Nhkram Gidon post hpe 105 mm (14) lang, Mali kawn 120 mm (4) lang, Nhkram hte Kagam kawn Gidon post hpe 60 mm, 81 mm laknak kaba si ni hte da sang gap sharu bun ai lam chye lu ai.
Kagam kaw nga ai Myen hpyendap kawn mung Lai Hpawng maga de 4:20 pm ten 120mm (10) lang daram gap sharu bun ma ai. Lai Hpawng post hpe dai ni lagaw dap ni htim gasat ai lam n nga ai hpe matut chye lu ai.
Nhkram hte Lai Hpawng maga de KIA hpe gasat nga ai Myen asuya dap ni hpe n-gun jat na matu La Sang Awng Wa P.T.Ts hpung na hpyen n-gun (30 ) daram gaw mawdaw (2) hte Myitkyina kawn gasat poi byin nga ai shara de Sept 22, 6:30 pm ten rawt wa sai lam na lu ai.
Matut nna, Ta Law P.T.Ts n-gun (30) gaw gumra (50) jan lawm nna Katsu kawn Sampai maga rawt wa sai lam chye lu ai.
Ta Law Gyi maga na Sam Hkyeng P.T.Ts ni mung Myen dap ni hpe n-gun jat na matu Sept 22 ya shani masha mahkawng nga ai lam chye lu ai.
Myen asuya hpendap ni Nhkram de n-gun jat na matu Myitkyina kawn mawdaw langai hpyenla (10) hpra lawm ai mawdaw 10 hte Gara Yang de sa wa sai lam buga shisawk ni shana wa ai. Hk.L.Y. (266) dap ngu na lu ai Myen dap na n-gun (130) daram mung ya ten Dingga kaw du nga sai lam matut chye lu ai.


text:
Ngai Hku na maram mu ai hte, hkam la shadu da ai gaw,, Anhte Jinghpaw myu ni ah, freedom hpe anhte hkrai nla ai hku galaw mat wa ai,, Jinghpaw Slg, ni ah mara re.. Shanhte 1,2 ah majaw,, anhte Myu hte tsepkawp nbung,, Hpung hte Sam tsepkawp nbung ai Myen, Sam ni hte,, kahtep ra na maga de galaw sa mat ai majaw re.. ( Note*** Rai tim anhte yadu MYen Sam ngu ai ni rau,, n-gayau ga ai! ).. Myen ah Dusat ladat hte anhte JInghpaw myu sha ni hpe,, sam hte shadawk ya nna,, lapran hta,, anhte hpe sat kasat shamyit wa ai rai nga ai,, +++ More click here ( Kade Mara ta?
)
Read more »


text:
Uma Jinghpaw Wunpawng mundan kaw shanu nga ai, anhte Jinghpaw Wunpawng amyu sha
ni a lam hpe yu dat ai shaloi, ndai lamu ga ni gaw, Anhte Jinghpaw Wunpawng amyu sha ni, mungkan ntsa kaw nga pra paw ai kaw nna,ndai shara ni hpe madu let nga lai wa sai lam hpe chyi wa ni a labau joi wa ga ni hta sakse sakgan hte nga lai wa sai. Ndai ga gaw, anhte
amyu ni madu ai lamu ga nan re.
Ya yang ten hta Myen munghkawm mung nga nna, Myen ni hte rau nga ai. Moi gaw, anhte laksan nga ai kaw nna, manang ni a n pu kaw, n myit mada ai sha rawng nga katut sai. Tinang mungdan awmdawm shanglawt bai la na matu shakut nga ai ten re. (Myen ni hte bawng nga ai kaw, Jinghpaw mungdaw ngu shamying ai ten rai nga ai.) Ndai UMA GINDAI Jinghpaw mung kaw shanu nga ai Jinghpaw Wunpawng amyu sha ni a ahkaw ahkang hpe anhte ni yu yu ga. 1. Mung masa galaw na ahkaw ahkang n nga ai.mung masa lam tsun shaga na ahkaw ahkang n nga ai. Mung masa galaw yang, tsun shaga yang mara jaw ai.
2. Makam masham lam hta wanglu wang lang galaw kam sham na ahkang n nga ai.
3. Tinang htunghkring hpe wanglu wanglang n mai galaw ai.(manau shadung baw kau ya
ai madang kaw du ai.)
4. Shinggyim ahkaw ahkang ngu ai n nga ai. (Myen hpyen la ni anhte amyu ni hpe lang hte
lang sat nat ai. Tinang amyu shayi ni hpe roirip ai.)
5. Tinang amyu sha ni a laili laika sharin na ahkang n nga ai.Tinang laksan jawng hpaw
nna, sharin na ahkang n nga ai.
6. Wanglu wanglang hkawm sa na ahkang dut dang ai.
7. Tinang lu da ai sutgan, dum nta, sun hkauna, lamu ga ni hpe shim ai hku madu da na ahkang n nga ai. Tinang amyu sha ni madu da nna, galaw lu galaw sha nga ai sun hkauna,
ni hpe zing la kau ya sai. LIDO lam mayan na lamu ga hte mare buga ni hkauna ni yawng
zing la kau ya sai.
8. Tinang shanu nga ai buga hta tinang uphkang na ahkaw ahkang n nga ai. (Masha wa up
hkang ai n pu kaw nga ra ai.)
9. Tinang amyu ni shanu nga ai lamu ga ginra ni hpe makawp maga na ahkaw ahkang n nga
ai.
Ndai zawn dai ni na ten hta anhte Jinghpaw UMA GINDAI mungdan kata kaw nga ai anhte
amyu sha ni gaw, lu ang ai ahkaw ahkang ni hpe n lu ai majaw, asak hkrung nna, nga lu na yak nga ai.asak shim lam mung n nga ai.Shinggyim ahkaw ahkang hte seng nna, anhte mungdan kata kaw hpa baw byin nga a ni? Yu yu ga. KIA hpe myen ni gasat nga ai ten hta anhte amyu sha ni hpe shaning law law wa buga shara shagu kaw, roirip ai lam ni law
law rai nga ai. Mara kata (mara n lu ai kaw) sat kau ai, gayet ai, rim ai, gyit ai, Shangun sha ai, jan prang kaw shatsap nna, sat ai, rim nna, wan kaw wawn kau hkrum ai. Anhte amyu shayi ni hpe majoi roirip ai lam law law nga ai. Mare buga ni hpe wan nat kau ya ai.
Ndai lam ni law law hpe majan byin nga ai majaw, re ai nga tsun ma ai. KIA hpe n gun jaw ai majaw,garum ai majaw, matut mahkai ai majaw, ngu lam amyu myu hte mara tam nna, n dang tsun ai anhte amyu ni hpe sat ai. Htawng kaw rim bang ai, zinri lai wa sai.
1994 ning 2/24/ hta KIA hte gap hkat jahkring sai. Sat nat ai lam ni n nga na sai ngu mung masha ni myit mada ai. Raitim mung, shawa ni myit mada ai lam gaw n jaw mat ai.
Mungdan shara shagu de Myen hpyen la ni grau grau she du jat wa ai. Dai majaw, dai buga
masha ni gaw, dai hpyen la ni roi rip sha ai lam grau law wa ai.Hpakant buga shara kaw, KIA hpyen la hpyen pru ni hpe rim nna,majoi sat kau ai. Tara jeyang masu ai lam pyi n nga ai. Myen hpyen dap ni gap shangun ai. Buga shara shagu na tinang amyu shayi ni hpe
roirip ai lam law law hkrum sha nga ai. (Sakse gaw, Myen ngyi law law pru wa ai hpe yu yu ga.) Ndai zawn byin nga ding yang rai nga ai kaw e, 2001 ning March shata 20,21, ya hta anhte a KIA hpyen la marai 9 hte mung masha marai 2 hpe mara kata sha-ga la nna, zingri zingrat n htawm sat kau ya ai. 2006 ning,January shata praw 2 ya hta bai kalang mi KIA mu gun hpyenla marai 5 hpe nta kata kaw shang nna, gap sat nhtawm, moi mang hpe wan nat kau ya ai. Mung masha marai masum hpe mung zinri gap da a sai.Ya bai galang mi,.....ya shani, KIA hpyen la 13 hpe hpyen dap kaw nna rim la kau ya ai. Htawng bang da ya ai. Gap
hkat jahkring tim, anhte amyu sha ni a asak shim lam gaw, n nga ai.
Dai sha n ga, anhte amyu shayi ni hpe roi rip ai lam hta Putou buga de grau law wa ai. Myen ni,hpyen dap law law hpe Jinghpaw ni nga ai sha-ra de dat ai. Myen hpyen la ni gaw, anhte amyu shayi ni hpe majoi roirip ya ai. Ya Putau buga na, a-myu shayi ni law law gaw, Myen hpyen la ni roi ai hpe hkrit nna, Thai mungdan de hprawng du nga sai. Anhte amyu
ni hta shinggyim roi rip lam gaw, tsun ndang hkra katut sha nga ai. Jinghpaw ni a buga ni hpe shanhte ra ai hku zing la kau ya ai. Mare buga ni hpe mung shanhte ni ma ja htawt kau ya ai. (Mawhpawng mare hpe htawt kau ai.)Lamu ga ni hpe hpyen dap shara hkrai hkrai masat kau ya ai.Makam masham lam hte seng nna, anhte a mungdan rai ning-len, anhte amyu sha ni, Karai hpe nawku na nawku jawng hpe gap na lam hta ahkaw ahkang n
lu wa ai. Nawku jawng ngu shamying pyi n mai ai. Anhte amyu ni jung tawn ai udang masat ni hpe pyi baw kau ya na hkyen wa ai. Makam masham hte seng ai lamu ga ni hpe jahten na masing jahkrat ma ai. Shanhte a gawkngu ni rai yang, bukda nawku ai masha n nga ai shara kaw.Jinghpaw bum ga shagu gawkngu ni gap da ai. Htung-hkring labau hte seng nna, anhte amyu ni wanglu wanglang, n mai galaw ai. Manau shadung baw kau ya ai kaw du hkra galaw ya ai.Tinang a mungdan buga hta anhte amyu ni, Mung du galaw na ahkang n nga ai. Dai zawn mung uphkang lam hta n lu galaw ai majaw,anhte amyu ni a lamu ga ni hpe anhte makawp maga na ahkaw ahkang n nga ai. Shani shagu hpun kawa ni, hkashi hka nu
ni hten nga ai lam hpe mung anhte amyu ni makawp maga ai lam nlu galaw ai. Anhte mungdan lamu ga kaw e, hkyen lu hkyen sha na lam, galaw lu galaw sha na lam ni hta anhte ni dawdan galaw hparan lu ai lam n nga mat ai.
Hpakant ginra lung seng maw hpe yu yu ga. Lai mat sai ten hta ndai lamu ga ni hpe Kinsi
Du, Lai sai, N Jereng, Nja du ni shanu nga ai lamu ga ni re ai.Kinsi du ni uphkang madu da ai,anhte a Jinghpaw lamu ga rai nga ai. 1962 ning hta Newin asuya lung ai sha loi kaw nna, Myen ni zing la ai re. Prat hte prat anhte amyu ni madu uphkang sha lai sai. Lung
seng maw ni ya hpa baw byin nga sai kun? Lung seng buga bum ni yawng mat mat sai. Hkashi ni hten mat sai. Lamu ga ginra yawng hten mat sai. Ndai zawn bying nga
ai lam hpe tsun shaga na ahkaw ahkang n nga ai. Makawp maga lu ai lam n nga ai. Moi shawng de gaw lung seng maw kaw, lung seng htu mayu jang, anhte amyu ni kaw ahkaw ahkang hpyi ra ai.Ya gaw anhte amyu ni mahtang,Myen wa kaw ahkang hpyi nna,
she gumhpraw law law jaw nna she ahkang hpyi galaw ra ai.Ahkaw ahkang lam shagu gaw nhtang rai mat sai. Jinghpaw ni rai ninglen Jinghpaw mung hpe uphkang sha n mai mat ai. Putau,Mali hkrang wa lawng, Mali n mai wa lawng, Hogawng pang, Myitkyina hte Wanleng lam, Manmaw hte Sinli Sam mung, Hkrang hku,Nmai hku, Maru krung, Lashi krung Sadung Sama, hte Sinpraw hkran shara shagu gaw, Myen ni hte sha, seng mat ai. Jinghpaw ni
dawdan hparan lu ai lam n nga mat ai. Ndai zawn Jinghpaw ni gaw, lu da ai ahkaw ahkang ni yawng hpe tat kau nga sai.Ndai zawn rai nna, ndai ten hta anhte Jinghpaw Wunpawng amyu sha ni gaw, tinang amyu bawsang ni hpe mung, sat nat roi rip ai lam hkrum, tinang mungdan lamu ga ni mung jahten kau hkrum, lu ang ai ahkaw ahkang ni mung yawng hten mat wa rai nga saga ai. Ndai zawn byin ai lam ni gaw, anhte amyu ni hta shanglawt awmdawm ahkaw ahkang hten mat ai lam rai sai. Dai majaw, anhte amyu ni gaw, Shanglawt
Awmdawm ahkaw ahkang hpe gaw gap la ra sai. Anhte amyu ni lu ra ai ahkaw ahkang hte mungdan shanglawt lu la na matu gaw, dai ni anhte amyu sha ni yawng myit
hkrum mang rum ra sai. Amyu sha ni yawng a n gun hpe mahkawng la ra sai.Mungdan shinggan mungdan kata yawng kaw na n gun hpe kahkyin la ra sai. Masha n gun, hpaji n gun jagum hpraw n gun, ni yawng mahkawng la nna,anhte tat kau ai ahkaw ahkang ni
yawng hpe bai jawm gaw sharawt la ga. Anhte amyu ni lu ang ai ahkaw ahkang hte mungdan awmdawm bunghku hpe jawm gawgap la ga ngu nna yawng hpe lajin
dat ai.
Grai chyeju kaba sai. Anhte amyu sha ni hte rau, anhte a hpan Karai wa gaw tut rau rai nga u ga. Anhte a mungdan shanglawt la-wan lu u ga. Anhte amyu ni yawng lu ra ai ahkaw ahkang hte hpring zup ai amyu lakung ni tai wa u ga.
HKRAT SUM NGA SAI ANHTE JINGHPAW WUNPAWNG AMYU SHA NI A AHKAW
AHKANG HTE SHANGLAWT AWMDAWM BUNGHKU HPE BAI GAWGAP LA GA.
Myutsaw salum-langji u e pyen yu su


text:
KIA masat (3) Dapba npu masat (1) dapdung hte masat (15) dapdung lapran ginra, Lungja Kawng hta 28 August 2011 (Majoi) ya shana daw hkying 2:00 jan ten kaw nna KIA masat (15) dapdung hte Manmaw muklum kawn lung wa ai Myen hpyen n-gun 200 jan grup-yin rau majan laja lana byin nga ai lam chye lu ga ai.
Myen Asuya, Hpyen Dap ni kaw nna Lungja Kung Post de sinat kaba ni rau gapsharut bang taw nga ai lam mung chye lu ga ai. KIA hpyen dap kaw nna mung laja lana ninghkap gasat nga ding-yang re ai hpe shiga na lu ga ai. Ndai hpyenman de Myen Asuya, Hpyen dap ni Manmaw hku nna, dapdung 4-5 na hpyen n-gun kahkyin la nna shang htim nga ai lam hpe mung chye lu ai.
Myen Asuya Gumsan Magan Theing Seing kaw nna Myen Mungdan dinghku simsa lam galaw sa wa na re nga nna ga dat nga ai ten hta ndai zawn Myen Amyu sha n re ai, laga hpunau Amyu sha ni a ginra de Myen Asuya, Hpyen Dap kaba a laqba n-gun hte htim gasat nga ai lam gaw ding-yang rai nga ai. Dai majaw laga hpunau Amyu sha Rawt Malan Hpung ni a matu mungdan dinghku simsa lam hpe jet ai tengman lam masa hku mu na matu yak nga ma ai.
By:Kachinlandnews.com


text:
Karai kasang gaw, myen gumshem satan a kata kaw rawng nga ai Kachin Wunpawng Sha ni yawng hpe asan sha garan ginghka shaw la na matu shabyin dat ai majan rai nga ai.Hpa majaw nga yang 1994 ning hta myit hkrum tawn da ai gap gasat jahkring ndai sha nhten mat yang gaw myen satan a kata kaw annau ni naw matut rawng nga ra na re. Ndai 1994 ning na gap gasat jahkring ta masat hpe jahten kau na matu Karai Kasang gaw myen asuya (satan) hpe jai lang nna jahten shangun dat ai re. Karai Kasang a kasha ni hpe gaw jahten sharun bungli galaw shangun tim galaw na nre hpe mung Karai Kasang shi nan mung chye ai hte maren satan hpe myen asuya kaw shang na ahkang jaw dat sai. Shi a kasha rai nga ga ai Annau ni a ntsa e mara n-nga hkra makawp maga na matu hkam sharang lu ai n-gun jaw ya sai. Galu kaba ai myit jaw ya ai. 2001 ning, 2005 ning, 2006 ning ni hta Annau ni hpe myen satan ni mara kata wa sat sharu kau ya tim Wunpawng Mungdan Shanglawt Asuya KIO/KIA gaw matai nhtang ai,1994 na gap gasat jahkring myit hkrum lam hpe njahten ai. Ngai na myit hku rai yang gaw dai shaloi n-jang majan wan bai shachyi dat na hku re.
By: JPKS


text:
Sam hte Jinghpaw gaw kahpu kanau ngu tim nshut ai, dai rai yang garum madi shadaw hkat na matu mung lahkawng maga jin jin rai ra ai. Sam myu sha ni myit nsu yang anhte Jinghpaw a matu lam shagu hta ahtu hkra shangun chye ai zawn, anhte Jinghpaw ni a myit masin hta Sam myu sha ni gaw anhte a kahpu kanau re ngu hpe galoi mung chye na hkawn hkrang nga chya-lu re.
Dai ni ndai aten hta Sam myu sha ni sung sung li li myit mang chye ra ai aten re, Jinghpaw mung kaw nga ai Sam ni gaw Jinghpaw mung hpe makawp maga garum na lit nga ai. Dai hte maren Sam mung kaw nga ai Jinghpaw ni mung Sam myu sha ni hpe adip arip galaw wa yang pawn ba hkat na matu myit masin jin jin rai nga ai. Sam amyu sha ni hta mung masa hpaji kung kyang ai ni law law, hpaji machye machyang nga ai ni law law rai ma ai, dai rai yang ndai lam hpe anhte lak san naw tsun shaga hkat ra na kun?
Ya ndai aten hta anhte Jinghpaw Wunpawng mung dan kata e hpabaw byin nga ai hpe Sam myu sha ni myi n-pu e mu nga chyalu re, kaga lak san tsun sang lang dan na lam n-nga ai. Sam myu sha ni hte Jinghpaw myu sha ni a tai hpyen gaw gadai rai nga ai kun? Ngu ai hpe mung lahkawng yan asan pra chye nga chyalu re. Dai hpe Hpunau Sam myu sha ni a mung masa ninghkring ni hpaji kung kyang ai ni ading tawk tsun hparan kau chye ra ai. Lama wa Sam mung dan hte Sam myu sha ni a matu shim lam raw a yang Jinghpaw myu sha ni gade ram garum lai wa sai mung labau shang nan nga nga ai. Dai hpe Sam myu sha ni myit dum ra ai. Jinghpaw mung na Sam ni shang lawt hpyen la la ra jang Sam mung na Jinghpaw ni Sam hpyen la galaw na nga tim jin jin rai nga ai.
Shinggyim ahkaw ahkang (Human Rights) ngu ai gaw shinggyim masha hkum shagu hta shangai wa ai kaw nna nga chyalu rai nga ai, dai ahkaw ahkang hta hkan nna tsun shaga ai lam hta anhte Jinghpaw Wunpawng myu sha ni chye na chyalu rai ga ai. Rai yang anhte Sam myu sha ni hte Jinghpaw Wunpawng myu sha ni a kahpu kanau ganawn mazum lam hta dai ahkaw ahkang ni hpe hkungga hkat ra ai zawn, dai ahkaw ahkang ni hta grau tsaw ai ganawn mazum lam, mung masa mahkri shawn lam, mung dan hte myu sha shim lam hpe lahkawng maga sung sung li li myit mang na grai ahkyak nga ai.
Ndai lahta na lam ni hpe hpu nau Sam myu sha ni hpe myit dum shangun mayu ai.
Hpu nau Sam myu sha ni hpe tsawra hkungga let
Kachin Politics Watch and Research Network
By James Alex


text:
Myen a hkaw hkam wang ngu na mung num hpu she lun re hpa mung nre ai shara ni re,1800ning nnan daw English mung maden lung wa ai shaloi hkap gasat ai ava(Inwa hkantat) nga ai mung hpa nre,num hpu hte mawng re inwa hkaw hkam hkaw kawn yu dat yang eyawadi hka kau kaw du taw ai English Mung maden hpyen sang hpaw ni tup re mu jang,hkrit kajawng hpa nchye galaw nna Kata labu nbu ai myen ni ram daw mahkawng la nna labu malu shangun nna Hpyen sang hpaw nga ai maga de maidang gadawng dan sha ngun ai,English ni gaw tsan ai kaw na yu yang hkring myi gaw mau ai,myen ndai ni mung kan e gara kaw mung nmu yu ai laknak nnan she lang nga ai,atsawn she bai yu ga nga nna mawk gap bang dat ai.Dai hpe (inwa hkantat) nga nna yazawun,labau hkai ai rai ma ai,
Sama Duwa a lam,Duwa Lahpai Zau lawn a lam,Duwa Zan hta syn a lam.Mungdaw mung dan ,shanglawt,Pati a lam ,hkum hkra tsun sang lang dan sai,Mung masa pati hpe jau dik hpaw hpang ai gaw Sama du wa re lam mung chye lu ai.1938 ning English prat kawn Shanglawt hpung ngu nna sama wa pati hpaw hpang sai lam mung chye la lu ai.
kachin nation a laika ngau kaw na re.
More++Kachin Nation
Blog add: http://kachinnation.blogspot.com/


text:
Shingrai Mungkan ting na Myenmung hte seng ai Shiga dap ni dai shiga hta la-kap nhtawm bungli kyin mat ai sha n-ga Jinghpaw Wunpawng ni a lapran mung ram ram ashun gara mat ai gaw teng sha rai nga ai.
Ndai shiga hte la-kap nhtawm ngai langai hku sawn dinglik yu ai shaloi lawu na hte maren langai hpang langai dinglik yu na lam nga wa ai.
(1) Miwa Asuya hte Myen Hpyen Du Kaba ni hkrum hkat ai gaw hpa majaw.
(2) Myen Hpyen Du Kaba ni tsun ai hpe Miwa Local Asuya kaw na dawdan lu na kun?
(3) Laiza hte Dap Ba (3) gasat na matu ga jarit lai shangun ngut yang myen mung a manghkang ngut mat na re ngu Miwa Asuya kaw na sawn la na kun?
(4) Miwa a Foreign Policy rai nga ai, “kaga mungdan ni a dinghku manghkang hta nshang shanut lawm na” ngu ai hpe nhtan shai ai hku nna Mungkan ting a man e bai chye na shangun sana kun?
(5) Thein Sein hte Miwa Gumsan wa May Shata hta hkrum hkat sai, lama nna dai shaloi KIA/KIO hpe shamyit kau na matu jawm bawng dawdan sai rai yang June 8/9 Sanggam Post gap ai kaw na dai ni du hkra Myen maga de Miwa Asuya shang lawm ai sakse nga a ni? Myen Hpyen kaw nna nga manga shanhte a n-gun yawng lang nna gasat bang wa ai majan rai kun?
(6) Miwa Asuya hte Myen Hpyen Du ni gaw ya byin nga ai majan hte seng nna hkrum shaga hkat ai gaw mungdan langai a lamu ga jarit shim lam hte seng nna galaw nan galaw ra ai bungli nrai ni? Grau nna Majan a jaw e Kachin Refugees ni hpe Miwa Asuya nhkap la ai sha bai gau nhtang ai ngu mungkan ting garu wa yang Miwa mungdan a Sari Sadang hte Mung Masa gara de yawng wa mai nga ai kun?
Ngai sawn lu ai, Myen Mung Maden Hpyen ni KIO/KIA hpe gasat lung wa ai lam madung gaw:
1. KIO/KIA kaw na Myen Hpyen ni a BGF plan hpe ninghkap kau dat ai majaw.
2. 2008 Nargis Constitution kaw masat bang shalawm ai Makawp maga dap langai sha nga ra na ngu ai hpe Thein Sein Asuya nnan lung wa ai hte maren yawng hpe kasi madun hpang dat ai lam re, ngu nna sha mu mada ai.
Rai yang KIA kaw na Myen hpyen ni sawn da ai hku nrai, laklai ai zai ladat ni hte ninghkap gasat wa ai hpe kalang lata chye mat ai, mungkan ting Hpyen Du ni naw Ushoi jum ai Asuya nnan re, Kachin Refugees ni gaw Myen Asuya uphkang ai Mare de nhprawng ai sha KIO/KIA uphkang ai shara de hprawng sa wa ai majaw Myen hpyen ni a mung masa ram ram hkrat sum mat manu ai, dai majaw kalang lata hpyen hpe shazim masu nhtawm kaga Nam-nyan(Bawnu) bai shaw nga ai ten rai nga ai hpe sawn lu ai. Thein Zaw hte WMR salang ni shakut ai lam gaw mai galaw ai kata hta mungkan chye hkra marawn ai zai ladat langai hta jan nna nmu mada ya ai.
G
rau nna ndai Majan gaw Thein Sein Asuya nnan a matu mungkan a man e myi man ram ram hten mat ai lam mung rai nga ai, hpa majaw nga yang mungkan ting kaw na(UN lawm) Myen Mungdan a manghkang hte seng nhtawm lit nga ai Mung Masa Hpung ni, Amyu Sha Hpung ni hte Asuya ni hkrum bawng ban na hpe shadut nga ding yang aten re sha n-ga Hpyen Du kaba ni Asuya nnan hpe U-Shoi matut jum/njum azi yu nga ai ten ya na zawn roi mara shanhte kam ai hku galaw wa ai lam gaw shanhte Myen Asuya ningbaw ni a lapran hta pyi ningmu hprai shai wa mai nga malu ai.
Shiga hte la-kap nna mahkrum madup kaba langai hpe myit dum ai gaw: American Hpyen Dap ni Iraq de nshang shi yang mungkan hpe Myet-Le(Majic) madun na matu American Hpyen Jaubu kaba nkau Shiga dap langai hpe lang wa sai hpe shiga langai hta hti yu nngai. Iraq hpe gasat na matu lawng lam law law nmu ma ai shaloi WMD ngu ai ga baw hpe sawn shapraw ma ai.. dai hpang American Kaichyan Dap salang langai gaw Shiga Dap na salang langai(num) hte Sadam wa a lawu na Hkring-mang salang langai hpe lagu hkrum shangun ai lam chye lu ai..dai Hkring-mang salang wa gaw Iraq mungdan e WMD program nnga sai, 1986-87 hkan kaw na jahkring kau sai lam dai repoter wa hpe tsun dan sai.. raitim American Kaichyan Dap kaw na salang wa gaw dai shiga dap na Reporter wa hpe Iraq e WMD program galaw nga dingyang re ngu ai Report Masu hpe mahtang American Shim Lam Dap Ginjaw hte Asuya Ginjaw de dai report hpe ka tang shangun sai. American Asuya mung dai report hpe kam nna Iraq de majan gasat zing la kau sai.. Iraq hpe zing kau ngut ai hpang daini du hkra dai report hta rawng ai WMD hte seng ai nmu tam ma ai.. dai majan kaw na American salang nkau sharin la ai lam gaw dai WMD Report a majaw American Hpyenla 4,500 daram rai nna Iraq mung shawa hte yawng pawng yang 104,500 grup yin majan hta si hkrum sai lam rai nga ai.
Dai majaw ngai hku nna Jinghpaw Wunpawng mung shawa hpe shadut mayu ai gaw: Shiga dap ni hku nna mungkan hta lam amyu my hku grin nga ma ai, shanhte hpe jaw ai/shut ai dinglun na matu mung yak nga ai. Tinang hkum nan sadi maja sawn dinglik nhtawm ga-yi ga-la hpe chye gin hka lu na gaw ahkyak madung rai nga ai.
Hpungdim hku nna tsun mayu ai lam gaw: Myen Hpyen Asuya shagu manghkang byin nga sai ndai Mungdan hpe nlak lai ai mung up ladat hte matut uphkang nga ai majaw Majan ndai gaw zim mat na lam nloi ai. Myen Mungdan ngwi pyaw simsa wa na matu gaw, Myen Hpyen Du ni a myit jasat nan galai shai ra nga ai, mungkan ting kaw na azi yu nga ai mung dai lam sha rai nga ai, Miwa Asuya kaw na mung htingbu Mungdan Simsa yang she hpaga yumga hpe ndut ndang galaw mai na hpe atsawm chye chyalu re ngu sawn lu ai.. KIO/KIA hte Myen a lapran na kasat gala ai lam gaw (60) ning na wa tim Kachin ni htum mat ai lam nnga ai sha grau galu kaba law htam wa ai hpe chye nga chyalu rai nga ai.. Laiza hte Dap Ba(3) hkrat sum mat nna KIO/KIA ni kalang lata htum mat na re ngu sawn la na gaw nrai nhten, bai nna KDA ningbaw ningla ni hte dap shawa ni hku nna mung tinang a lu lawm lam sha yu nna Jinghpaw shada sat nat hkat na daram sai hten mat na ni gaw mi shang nrai kun? ngu sawn maram ai lam hpe tang madun dat nngai law.
Yumaya Hpyen Magam Gun Dingsa


text:
Lanak nak ngu ai hta sinat laknak sha nre,Myit masin laknak,Hapji Zai byeng ya Ladat shaw ai lak nak,Makam ngang grin ai laknak, hkum sum hpa lang nna an hte matut rawt malan ding yang rai nga ga law.
Dap ba 4 hte dap dung kaji ni hkrat sum mat wa sai nga shiga ni na chye lu ai lam a majaw sha myit daw myit hten ai baw nre.Matut nna rawt malan ladat hpe grau nna gara hku awng dang hkra zai ladat shaw na lam mahtang she myit ding yang rai shakut sawa ga law.
Matut nna dazik nkap ai hpyen hpung,zaibyeng ya hpung ni hpaw nna mung gasat ga,Grau nna gaw Makam masham makam hpe sha ngang let mung majan baw hpang wa saga.
Myu,Muklum, mare kaba hkan nga ai Hpung sara /sarama/Jau/bishop sagu rem ni yawng mung Udang hpai nna nan Gasat woi ga,Nta gawk ,naw ku jawng hkan kyu hpyi ai sha n ga, shing gan de le pru hkawm u dang hpai let shawa daw tsa hpe ndai tsadan myen hpyen ni up hkang, shalau ai hpe dang manga kau nna teng man ai, Karai kasang gaw de da ai mung dan byin tai wa lu na lam kyu hpyi hpung kaba lawan galaw saga,
Kam sham ai masha lawlaw wa u nawng uwa yan hkawm nna hpyi jahtau ai nsen hpe Karai kasang a lamu Kasa ni teng teng Garum la na lam ni gaw Kam shut shara nnga ai.
Yaten shawng lam de myu hte mung dan a matu shakut shaja taw nga ai myu tsaw share shagan ni hpe grai nan hkung ga jaw ,arawng la nga ga ai,akyu mung matut manoi mung kan shagun kawn hpyi ya nga ga ai re.An hte myu sha ni Gara gadai wa hpe kam na lam nnga ai.Gala, miwa hpe kam na lam nnga ai.Dai shing gyim masha ni hpe kam na malai Karai kasang hpe mahtang Kam sham let matut gasat mat wa ga, Lani myi awng dang na re Kam shut shara nnga ai.
Ya ten na myen a masa hpe shan hte hte ni htep ai ni hpe sagawn yu yang,myen hpyen asu ya mung shan hte shada mang hkang hkrai tup re,Shan hte masha n gun hte htu lung wa tim shawng lam de sasi ai she law sai re.Hkala nna wa ai ni mung si ai lawlaw re lam chye lu ai.Dai majaw myen du ni hte hpyen ma ni mung nju hkat ai lam lawlaw byin nga sai re.Mung Kan mung dan de pru hkawm nna shan hte kaja ai lam kade tsun tim gadai mung nkam ya nga ma ai ,dai majaw shan hte mung myit htum a jum ju,hpyen man gayin ai hku nna an hte myu bawsang ni hpang majan baw ai re lam chye lu ai,shan hte DASSK hpe jum da nna mung masa gin sup ai hta lai nna uga grak re mung masa myiman pa na lam nau wa nnga ai hpe mu lu ai.
An hte taiyintar ni hpang de (htu sit)hpyen ngun hte shamyit ai lam mung,Mung kan mung masa hta shan hte myiman lu na lam nnga ai,shan hte myen shada myit hkrum lam lu la na matu shakut ai lam sha re hpe mu lu ai,Dai mung shan hte myen ni matu awng dang lam nre.Law malawng gaw an hte taiyin tar ni hpe myit n gun shabra ya lu na matu gasat shakut taw nga ai rai ma ai.ya ten du hkra gaw shan hte she grau si hkrum nga sai re.
Myen hpyen asu ya ni mung atsam htum hkra gasat shakut taw sai ga re,rai tim shan hte kata kaw mung masa nau n kaja sai.An hte hku nna hkap manga gasat ding yang sha rai yang shan hte mung hkam lu na nre.Myen a muk lum kaba asu ya rung hkan,wan leng lam,sang hpaw,mawdaw lam yawng hkan mung Dazik n kap ai hpyen la ni hpe gabaw amyu myu hte Kapaw kau na hku di ga.Maigan de nga ai myu sha ni mung an hte hpe n tara ai majan hte shamyit taw ai lam htawng madun n gun madun ga,Laiza kaw myawk si 1 hkrat ai hte gaw ndai lam ni yaw saga.Hpa jaw nga yang majan gaw shan hte myen ni shawng hpang ai re majaw an hte gaw hpa myi galaw tim tara sai.
Dai re majaw myit n daw ai sha laknak hkum sum hpa hte naw gasat nga ga,Tsa dan hpyen gaw kade nna ai ten hta Madu a lamu kasa ni jahten kau ai hkrum na sha re.


text:
Myit rum manang ni, daini kaw na Mungmasa bai ka dat sai yaw. "မူနဲ႔လူ" ngu ai Myen laika re. Bai akyu aja awa hpyi ra ai lam langai nga mali ai. Ya hte jarit hpundung 6,7 maga de Tai ni Miwa hkran hku shang nna, sa si ru ai sha n-ga Miwa hte kaya kaba jawm hkrum ai a marang e, KIA hpe grau maroi nni masin nsi ai hte grau nadu ai ladat hte wa shakrip kau na nga grang dakat nhtawm masing kaba bai jahkrat nga ma ai da. Akyu htam htau grau hpyi jat ai hte myit n ding hpring ai Tai ni hpe shagri brep mat hkra bai hpyi shapyen kau dat ga i. Kam sham myit hte,
jIc+++read more


text:
Kachin Politics Watch and Research Network (KPWRN)
Jinghpaw Mung Masa Yu Maram hte Sawk Sagawn Hpung (JMYSH)
Email: kpmrn21@gmail.com
Ndai aten hta ahkyak dik gaw myit hkrum lam
2008 ning mung hpawm Myen mung dan gaw da tara ngut ai hpang 2010 ning kaw nna mung hpawm Myen mung dan a mung masa nbung laru gaw laja lana byin wa sai hpe gadai mung mu chye ai hkrai rai nga sai. Lak lai ai mung masa galai shai lam hta mabyin kumla amyu myu hku nna galai shai wa sai. Lak lai ai mung masa lamyi laman ni hta pary hpaw shabawn nna mung masa galaw na lam, shaning 60 ning jan mat wa sai Myen hpyen hte myu baw sang ni a lapran na mung masa mayak mahkak lam hpe simsa ai hte si mani lai ladat hte jawm hparan na lam ni rai nga ai.
Ndai zawn mung masa laru kaba ru wa ai ten hta party hpaw nna mung masa galaw na ahkaw ahkang mung lak lai ai masa hku nna byin pru wa sai, ndai zawn byin pru wa ai hte maren anhte Wunpawng myu sha kata hta mung party hpaw shabawn nna mung masa galaw na lamang ni hpe grau nna n-gun dat let shamu shamawt wa sai lam rai sai. 2008 ning gaw da tara hpe nrap ra ai ngu nna mu mada ai hkrai rai nga ai, dai hte maren party hpaw nna 2008 ning gaw da tara hpe gram lajang lu na matu party hpaw let mung masa gasat ai lam ni mung ninggam kaba langai hku nna galaw hpang wa sai. Ndai zawn ninggam hpe manawt dingsawt ai mung masa party gaw Wunpawng myu sha ni hkrai nrai, gaga myu baw sang ni mung party hpaw nna mung masa galaw ai lamang hpe grau nna n-gun dat wa masai.
Hpa mi rai rai, mung masa hkrun lam hpe shamu shamawt manawt dingsawt let tinang ang ai magam lit hpe galaw sa wa ai shaloi, party mung masa ahkaw ahkang hpe madung tawn na hta myu sha hte mung dan lawt lu lam hte seng ai ahkaw ahkang gaw kaba htum ai lit rai nga ai hpe gadai mung nmai malap na rai nga ai, “ANHTE A AWNG PADANG YEHOWA KARAI KASANG” ngu ai ga baw kata hta (myit mang langai, pandung langai hte awng dang lam hpe lahkrip ra ra jawm shachyaw sa wa ai lam hta myit hkrum let myit mang shabawn ai lam gaw ahkyak kaba nan rai nga ai.
Jinghpaw Wunpawng Myu sha yawng hpe Karai Kasang shaman ya u ga
By - James Alex


text:
Kachin Alliance Party for Democracy (KAPD)
Jinghpaw Wunpawng Dimokresi Ginrun Party
Anhte myu sha ni gaw Karai lu ai myu ni rai ga ai hte maren anhte myu ni lawt lu na lam gaw Hpan wa Karai Kasang hta sha rai nga ai. KIO ningbaw ni a yaw shada ai pan dung hta anhte myu ni, mung masa party gade mi jat wa ai rai tim yawng gaw pan dung langai sha rai ra ai nga nna KIO salang ni shadum shahprang ai lam hpe tang madun dat ai lam rai nga ai.
Jinghpaw mung masa party (mung masa hpung ni) (A) Kachin State Progressive Party KSPP (B) Kachin National Congress for Democracy KNCD (C) Kachin People Party KPP(D) Kachin National Congress KNC hte Kachin Alliance Party for Democracy (KAPD) ni rai nga mali ai.
KIO/KIA gaw anhte myu ni a awng padang lam hpe gaw gap nga ai hte maren anhte myu ni party hkrang masa hku nna, mung masa ning gam tsang hte tsang shamu mamawt lu na matu mung KSPP party hpe mung hpaw ninghtan dat sai rai nga ai. KIO/KIA gaw anhte myu ni a gam maka hpe tsawm wa hkra ladat amyu myu hku nna shaw ai hta lai wa sai 2011 ning majan hpang wa ai kaw nna United Nationalities Federal Council UNFC hpe rai tim Myen mung dan nga myu baw sang law law hpe woi zinlum nna mung masa ning gam shatsaw na lam hpe woi awn galaw wa sai rai nga ai.
KIO/KIA gaw 2011 ning kaw nna hpang ai majan laja lana re lapran hta tai hpyen wa hpe mung tinang lu ai atsam hte mung chying mung shawa hpyen hpung hte rau rai nna ning hkap let gaga myu sha rawt jat lam masing amyu myu hpe mung woi zin lum galaw taw nga ai rai nga ai. Ndai zawn mau hpa atsam jaw ya ai gaw Karai Kasang nan rai nga ai. Karai woi awn galaw ai KIO/KIA hpe anhte wunpawng myu sha ni yawng hkungga ra ai, dai zawn hkungga ai lam gaw Karai hpe hkungga ai hte maren rai nga ai. KIO/KIA du salang ni byin ai majaw, ram ai majaw nrai Karai kaw na anhte myu ni hpe tsawra ai marang e KIO/KIA hpe hpung shingkang jaw ai, mau hpa atsam jaw ai majaw, dai chyeju hpe n malap mai nga ga ai.
Kachin State Progressive Party KSPP gaw 2015 ning hta mi rai rai, galoi rai tim anhte myu sha ni a pan dung hpe shachyaw sa wa ai shaloi myit dam lada ai hte, mung chying mung shawa yawng a nsen hpe madat let lahkrip ra ra rai nna woi awn galaw ai lam gaw manu ai masing langai rai nga ai lam mying ntsun ai KIO salang nkau ni a ningmu hpe tang madun dat ga ai law. Dai hte maren KIO/KIA ni woi awn nga ai UNFC hpe rai tim mung masa hte myu baw sang law law a gam maka hpe woi awn galaw ai lam hta dam lada ai zai ladat hte zinlum woi awn na hpe Jinghpaw Wunpawng Dimokresi Ginrun Party hku nna ra sharawng ga ai lam mung tang madun dat ga ai law.
Myu sha lam hta
Matut mahkai hkring dat
Jinghpaw Wunpawng Dimokresi Ginrun Party
Email: kapdwunpawng@yahoo.com


text:
2012 ning September shata 22 ya (Mashang)
Jinghpaw Wunpawng Mungdan hte Mungdan sha ni a matu “Nbung Dat Kasa”
rai nga ai Laiza FM hpe daina maga de shapoi hpang sai re lam chye lu
ai.
Karai Kasang a shaman chyeju san san hte sha daina maga 19:16 ahkying
aten hta shawng ningnan awng dang ai hte shapoi lu sai lam chye lu ai.
Daina tup gaw FM Radio shachyen mahkawn hpaw da na re lam hpe
Kachinlandnews shiga dap kaw na sagawn la lu ai.
Laiza FM Radio hpe FM 89.5 MHz hta madat hkap la lu ai lam mung tut e
chye lu ai. Ndai FM 89.5 MHz hpe Myitkyina, Manmaw hte Laiza grupyin
hkan madat mai sai lam chye lu ai. Myitkyina de gaw Pa-ta-mya FM hte ni
htep nna loi mi gayin rim nhtawm madat hkam la mai ai lam hpe chye lu
ai.
Ya na zawn shapoi hpang lu ai marang e, Jinghpaw Wunpawng myu sha ni a
matu “Nbung Dat Kasa” kaja tai nhtawm mai kaja ai akyu ara, shiga,
hpaji jaw lam ni hte Jinghpaw Wunpawng sha ni a masin salum hpe ahpawt
ya lu u ga ngu Kachinlandnews shiga dap kaw na arawng la let hkap tau
shagrau dat ai.
By: Kachinlandnews.com


text:
Dai hpawt Hkying 4:00 am ram hta Malaysia kaw nna Jinghpaw hting gaw nkau myi USA de n gaw htawt mat wa sai.
Dai hta Hugawng hte arau nga ai nta na Ah chyu Zau raw mung lawm nga ai,
Zau raw a shakram poi Kyu hpyi Chyeju shakawn hpawng hta sara Num Dr.Winni zan Hta a Karai mung ga gaw matsing laHpa ga kaba ni lawm nga ai.
Ja chyum mung ga hte lakap nna Nan hte gaw Madu yesu hkristu du ai dat kasa ni tai ra ai ,Hta n -ga nna myu/Mungdan a matu Embassador,Dinghku a matu,Hkristu a matu dat kasa kaja ni tai mu ' nga nna maigan du myu sha ni yawng hpe num htet ga,shaman ga tsun dat ai hku re.Grau nna Malaysia kawn rawt hkawm sa mat wa ai kanau/kana/nuwa myit su ni gaw ndai Karai a laksan shaman chye ju hte pru hkawm sa lu ai hpe myit dum let,Embassador (datkasa) kaja nan tai ra ai re hpe myit dum nga ga law.yak jam jau ai hpe sha myit ru nga na malai grau kaja ai lam a matu myit ru sum ru let shakut nga ga law.
Embassador ngua ai gaw :
A diplomat of the highest rank; accredited as representative from one country to another.
Wordweb Dictionary.


text:
Myen Asuya a n-pu a BGF hpyen hpung ni mung shawa hpe lak nak hte gasat ai lam, jahkrit shama ai lam hpe tsep kawp n-ra sharawng ai lam hpe Kachin Alliance hku nna statement langai ka shapraw da ga ai lam yawng chye lu na matu shana dat ai. Ndai statement hpe Amerikan Asuya sha n-ga UN hte kaga hpung ni hpe mung shalai shabra sa wa na ga ai.
Ndai zawn rai mung shawa hpe lak nak ni hte hkap gasat jahkrit shama ai majaw marai 33 hkala n-ba hkrum ai lam na lu ai majaw pu gang sin machyi na chying myit n-pyaw ga ai. Hka la n-ba hkrum sai Pat Jasan malawm ni lawan ai hku mai tsai wa lu na matu kyu hpyi myitdum ga ai. Amyu sha ni a matu tinang a hkum asak hpe ap nawng let shakut nga ai Pat Jasan malawm ni yawng hpe Karai Kasang makawp maga bausin ya u ga ngu kyu hpyi ya dat ga ai.
By-Kachin Alliance
By-Kachin Alliance